Exo 11 | CYM | STEP | Yna dyma'r Arglwydd yn dweud wrth Moses, “Dw i'n mynd i daro'r Pharo a gwlad yr Aifft un tro olaf. Bydd e'n eich gollwng chi'n rhydd wedyn, heb unrhyw amodau. Yn wir, bydd e'n eich gyrru chi allan o'r wlad.\n1 Yna dyma'r Arglwydd yn dweud wrth Moses, “Dw i'n mynd i daro'r Pharo a gwlad yr Aifft un tro olaf. Bydd e'n eich gollwng chi'n rhydd wedyn, heb unrhyw amodau. Yn wir, bydd e'n eich gyrru chi allan o'r wlad. 2 Dywed wrth bobl Israel fod pawb i ofyn i'w cymdogion am bethau wedi eu gwneud o arian ac aur.” 3 A dyma'r Arglwydd yn gwneud i'r Eifftiaid fod yn hael at bobl Israel. Roedd Moses ei hun yn cael ei ystyried yn ddyn pwysig iawn yn yr Aifft. Roedd gan swyddogion y Pharo a'r bobl gyffredin barch mawr ato.\n4 A dyma Moses yn dweud, “Dyma mae'r Arglwydd yn ei ddweud: ‘Tua canol nos bydda i'n mynd trwy wlad yr Aifft, 5 a bydd pob mab hynaf drwy'r wlad yn marw – o fab hynaf y Pharo ar ei orsedd i fab hyna'r gaethferch sy'n troi y felin law, a hyd yn oed pob anifail gwryw oedd y cyntaf i gael ei eni. 6 Bydd pobl yn wylofain drwy wlad yr Aifft i gyd. Fydd dim byd tebyg wedi digwydd erioed o'r blaen, a fydd dim byd tebyg byth eto. 7 Ond fydd dim yn bygwth pobl Israel na'u hanifeiliaid – dim hyd yn oed ci yn cyfarth! Byddwch chi'n deall wedyn fod yr Arglwydd yn gwahaniaethu rhwng yr Eifftiaid a pobl Israel.’\n8 “Bydd dy swyddogion i gyd yn dod i edrych amdana i, ac yn plygu'n isel o'm blaen i. Byddan nhw'n dweud, ‘Ewch! – ti a'r bobl sy'n dy ddilyn di.’ Wedyn bydda i'n mynd.” Yna dyma Moses yn gadael y Pharo, wedi digio'n lân.\n9 A dyma'r Arglwydd yn dweud wrth Moses, “Fydd y Pharo ddim yn gwrando arnoch chi. Felly dw i'n mynd i wneud mwy o wyrthiau rhyfeddol yn yr Aifft.”\n10 Er bod Moses ac Aaron wedi gwneud y gwyrthiau rhyfeddol yma o flaen y Pharo, roedd yr Arglwydd wedi ei wneud e'n ystyfnig. Roedd yn gwrthod gadael i bobl Israel fynd yn rhydd.


Noddwyr - Admiral Swansea Bay 10K\nDiolch yn arbennig i holl gefnogwyr 10k Bae Abertawe Admiral 2019;\nSancta Maria – noddwyr swyddogol Mannau Cefnogi\nFel rhan o’r elusen gofal iechyd, The Healthcare Management Trust, mae HMT Ysbyty Sancta Maria yn sefydliad nid er elw. Felly, nid oes gennym randdeiliaid a chaiff ein gwargedion eu defnyddio i gefnogi elusennau dementia, grantiau addysgol ac ymchwil feddygol ynghylch heneiddio.\nYnghyd â’n chwaer ysbyty, HMT St Hugh’s yn Grimsby, ein nod yw gwella iechyd, lles ac annibyniaeth y bobl rydym yn gofalu amdanynt ac mae ansawdd a diogelwch wrth wraidd popeth rydym yn ei wneud. Mae’n bwysig ein bod ni’n rhan o’r gymuned iechyd ac yn gweithio ar y cyd â’n cydweithwyr yn y GIG i ddarparu gwasanaeth gofal iechyd modern o safon i’r cymunedau rydym yn eu gwasanaethu.\nVillage Hotel Abertawe – Partner llety\nAmberon – Partner Rheoli Traffig\nDay’s Rental Swansea – Partner Cerbydau\nPrinces Gate – Partner hydradiad\nMae 10k Bae Abertawe Admiral yn rhan o raglen amryfal o ddigwyddiadau arobryn sydd wedi’i threfnu gan Gyngor Abertawe, gan ddenu cannoedd ar filoedd o ymwelwyr bob blwyddyn. Mae’r rhaglen ddigwyddiadau flynyddol hon yn dod â chymunedau ynghyd, yn helpu i gefnogi busnesau lleol, yn cryfhau’r economi leol ac yn hyrwyddo Abertawe fel lleoliad bendigedig i ymweld ag ef, neu i astudio, gweithio neu fyw yma.\nOs ydych am wybod sut gallai’n rhaglen ddigwyddiadau gefnogi’ch amcanion busnes neu os hoffech fwy o wybodaeth am y pecynnau rydym yn eu cynnig, mae croeso i chi gysylltu â ni.\nneu ffoniwch ein tîm Digwyddiadau Arbennig ar 01792 635102 neu e-bostiwch 10kBaeAbertawe@abertawe.gov.uk\nStondinau Masnach 2018\nOs ydych yn ystyried gwneud cais am Stondin Masnach yn nigwyddiad 10k Bae Abertawe Admiral 2018, gallwch lawrlwytho ffurflen gais yma.


CYFEIRNOD GRID: SN 697697\nARWYNEBEDD MEWN HECTARAU: 257.5\nYn y Cyfnod Canoloesol gorweddai’r ardal hon o fewn Maenor Mefenydd a oedd yn eiddo i Abaty Ystrad Fflur. Pan ddiddymwyd yr abaty rhoddwyd ei faenorau i Iarll Essex gan eu gwerthu ar ôl hynny i ystad Trawscoed ym 1630. Ymddengys i’r rhan fwyaf o’r tir yn yr ardal hon aros o fewn ystad Trawscoed drwodd i’r 20fed ganrif. Yn debyg i faenorau eraill, mae’n debyg erbyn diwedd y Cyfnod Canoloesol, os nad ynghynt, fod Mefenydd wedi’i rhannu’n ffermydd a gâi eu prydlesu a’u ffermio yn fasnachol. Mae enwau lleoedd yn cynnwys yr elfen hafod - Hafod-y-gofaint - yn awgrymu y gall y ffermydd hyn fod wedi deillio o system drawstrefa. Erbyn canol y 19eg ganrif, adeg yr arolwg degwm (Map Degwm a Rhaniad Gwnnws, 1847) roedd golwg y dirwedd yn debyg iawn i’w golwg heddiw; roedd y system gaeau wedi’i gosod a’r patrwm anheddu wedi’i sefydlu. Dengys mapiau cynharach yn dyddio o ddiwedd y 18fed ganrif (LlGC Trawscoed Cyf 1, 55, 58) dirwedd sydd wrthi’n datblygu a dangosir ffermydd Nant-byr isaf a Nant-byr uchaf yn tresmasu ar dir agored i’r gogledd. Mae’n bosibl mai aneddiadau sgwatwyr oedd y ddwy fferm hyn. Ar dir is, roedd patrwm anheddu fferm Trefriw-fawr wedi’i sefydlu erbyn diwedd y 18fed ganrif, er i gaeau mawr gael eu hisrannu ymhellach yn y 19eg ganrif. Datblygodd pentrefan Tyngraig yn y 19eg ganrif, ac nid oes dwywaith na roddodd agor rheilffordd Milford-Manceinion trwy’r ardal hon ym 1866 hwb i’w ddatblygiad. Adeiladwyd capel yma ym 1869.\nMae’r ardal hon, sydd wedi’i chanoli ar ran uchaf agored dyffryn Afon Sychnant sy’n llifo i’r gogledd, yn codi o 150m yn llawr y dyffryn i 350m ar y llethrau dwyreiniol. Mae llethrau’r dyffryn at ei gilydd yn disgyn yn raddol, ond ceir rhai llethrau mwy serth i’r gogledd. O fewn yr ardal hon ceir pentrefan Tyngraig, ond at ei gilydd nodweddir y patrwm anheddu gan ffermydd gwasgaredig wedi’u gosod mewn system gaeau o gaeau bach, afreolaidd eu siâp. Rhennir y caeau gan waliau sych, cloddiau caregog ac arnynt wrychoedd neu gloddiau â wyneb o gerrig â gwrychoedd. Ar y lefelau isaf mae’r gwrychoedd at ei gilydd mewn cyflwr gweddol dda a gallant gadw stoc. Po uchaf i fyny llethrau’r dyffryn y maent, mwyaf y mae’r gwrychoedd wedi’u hesgeuluso. Mae ffensys gwifrau wedi disodli gwrychoedd ar y lefelau uchaf, a hyd yn oed ar lefelau is ceir ffensys gwifrau ar hyd rhai o’r gwrychoedd a’r waliau. Tir pori wedi’i wella yw’r defnydd a wneir o’r tir yn bennaf, er y ceir rhai caeau o dir âr. Ceir rhai clystyrau gweddol fawr o goed llydanddail a rhai planhigfeydd bach o gonifferau. Lleolir mawnog agored yn llawr y dyffryn tua rhannau uchaf Afon Sychnant.\nMae ychydig o dai modern yn ffurfio clwstwr llinellol llac ar hyd y briffordd trwy’r ardal hon. Ar wahân i’r rhain mae’r stoc o adeiladau bron i gyd yn dyddio o’r 19eg ganrif, maent wedi’u hadeiladu o gerrig a chanddynt doeau llechi. Mae’r waliau ar lawer o’r adeiladau wedi’u gadael yn foel, sy’n dangos bod yna gyflenwad parod o garreg o ansawdd da, ond mae rhai tai wedi’u rendro â sment. Mae tai, gan gynnwys ffermdai, yn yr arddull frodorol Sioraidd nodweddiadol yn dyddio o ganol y 19eg ganrif hyd ei diwedd, a chanddynt ddau lawr, simneiau yn y talcennau, drws ffrynt canolog, a dwy ffenestr ar y naill ochr a’r llall i’r drws ac un uwch ei ben. Mae traddodiad Sioraidd cryf i’w weld mewn rhai; yn arbennig y ffermdai mwy o faint, ond mae gan lawer o dai a bythynnod llai o faint nodweddion brodorol, megis enghraifft restredig Rhydgaled. Mae adeiladau allan wedi’u hadeiladu o gerrig at ei gilydd yn gymharol fawr ar gyfer y rhanbarth, ac mae gan rai ffermydd sawl rhes wedi’u gosod yn lled-ffurfiol o amgylch iard. Ni ddefnyddir rhai o’r hen adeiladau hyn bellach. Mae gan ffermydd gweithredol adeiladau allan modern o faint bach i ganolig.\nMae’r archeoleg a gofnodwyd yn yr ardal hon yn cynnwys safleoedd ôl-Ganoloesol gan mwyaf. Mae’r rhain yn cynnwys mwynglawdd metel bach, adeiladau sydd wedi goroesi megis capel a bythynnod, bythynnod anghyfannedd ar dir uwch a gefail gof. Mae cloddwaith a all fod yn gae yn dyddio o’r Oes Haearn, a maen hir posibl yn dyddio o’r Oes Efydd yn rhoi elfen dyfnder amser i’r dirwedd.\nI’r gogledd diffinnir yr ardal hon gan blanhigfa o goedwigoedd yn dyddio o’r 20fed ganrif ac i’r dwyrain gan dir uwch agored a lled-agored. Ceir ardaloedd bach ond nodweddiadol wahanol o gaeau i’r de. Ni ddiffiniwyd unrhyw ardaloedd cymeriad tirwedd i’r gorllewin eto.


Cyhuddo Cyngor Castell-nedd Port Talbot o anwybyddu pryderon dros effaith ysgol Saesneg newydd ar y Gymraeg – Golwg360\nCyhuddo Cyngor Castell-nedd Port Talbot o anwybyddu pryderon dros effaith ysgol Saesneg newydd ar y Gymraeg\n“Mae’r sir wedi gwneud cam â’r gymuned ac wedi difrïo statws arwyddocaol y Gymraeg yn yr ardal”\nYsgol Godre’r Graig, un o’r ysgolion fydd yn cau fel rhan o’r cynllun\nMae Mudiad Rhieni Dros Addysg Gymraeg wedi cyhuddo Cyngor Castell-nedd Port Talbot o anwybyddu eu pryderon ynghylch effaith cynllun ysgol Saesneg newydd ym Mhontardawe ar y Gymraeg.\nBydd ysgol cyfrwng Saesneg ar gyfer plant rhwng 3 ac 11 oed yn cael ei sefydlu yn lle’r tair ysgol yno.\nAllan o’r 234 o ymatebion a gafodd y Cabinet drwy ymgynghoriad, dim ond 21 ohonyn nhw oedd o blaid y cynlluniau.\nAr ben hynny, roedd 413 o bobol wedi llofnodi deiseb yn gwrthwynebu cau’r tair ysgol, ac adeiladu un fawr.\nDdoe (dydd Mercher, Hydref 20), fe wnaeth Sioned Williams, Aelod Plaid Cymru o’r Senedd dros Orllewin De Cymru, lambastio penderfyniad “annemocrataidd” Cyngor Castell-nedd Port Talbot i gau’r tair ysgol gynradd.\nAc mae Dyfodol i’r Iaith eisoes wedi galw am dynnu’r cynllun yn ôl hefyd, gan ddweud bod yr ymgynghoriad cychwynnol ar y cynlluniau’n ddiffygiol, a’r asesiad effaith ieithyddol, a ddigwyddodd wedyn, yn ddiffygiol iawn.\nMae Mudiad Rhieni Dros Addysg Gymraeg yn mynnu gweld yr adroddiad llawn a gafodd ei baratoi gan Lywodraeth Cymru fel rhan o asesiad effaith iaith ddilynol i Gyngor Castell-nedd Port Talbot.\nDim ond un paragraff ddewisodd y swyddogion ei gynnwys yn yr adroddiad terfynol i agor ysgol newydd cyfrwng Saesneg 3-11 oed ym Mhontardawe.\nNoda’r tamaid o’r adroddiad newydd: “Dylid pwysleisio’n glir, o ran yr egwyddorion a’r prosesau cynllunio ieithyddol a nodir uchod, na fydd unrhyw gamau lliniaru yng nghyd-destun dyfodol y Gymraeg yng Nghwm Tawe yn gwneud iawn am barhau â’r cynnig hwn fel y mae.”\nMae hefyd yn nodi, “Mewn cymunedau dwyieithog, mae ieithoedd fwyfwy yn dod yn fater o ddewis.”\nDywed Mudiad Rhieni Dros Addysg Gymraeg fod y penderfyniad yn “gamgymeriad difrifol gan y sir”.\n“Mae’r adroddiad yn cynnwys un paragraff o’r adroddiad mesur effaith newydd – paragraff sydd yn ein gorfodi i holi mwy o gwestiynau,” meddai Elin Maher, Swyddog Hyrwyddo ac Ymgysylltu Mudiad Rhieni Dros Addysg Gymraeg.\n“Nid yw’r Sir wedi bod yn dryloyw gyda ni.\n“Mae’n amlwg bod barn arbenigol wedi ei geisio ar yr effaith ar yr Iaith Gymraeg a statws ieithyddol arbennig yr ardal, ac y mae hyn i’w gymeradwyo, wrth gwrs.\n“Ond y mae’r sir ond wedi cynnig tamaid i ni o’r adroddiad ac y mae’r tamaid hwn wedi gwneud i ni bryderu hyd yn oed yn fwy, ac yn gwneud inni feddwl tybed pa rannau arwyddocaol eraill o’r adroddiad na chawsant eu datgelu.\n“Dylid atal y broses fel bod modd i bawb weld cynnwys yr adroddiad hwn.\n“Mae’r sir wedi gwneud cam â’r gymuned ac wedi difrïo statws arwyddocaol y Gymraeg yn yr ardal.”\nMae golwg360 wedi gofyn i’r Cyngor am ymateb.\nLambastio penderfyniad “annemocrataidd” i gau tair ysgol gynradd yng Nghwm Tawe\n“Mae’r neges gan drigolion Cwm Tawe yn glir: nid ydym yn cymeradwyo’r cynlluniau hyn,” meddai Sioned Williams, Aelod o’r Senedd dros Blaid Cymru\nPryderon ynghylch adeiladu ysgol Saesneg newydd ym Mhontardawe\n“Nid yw’r asesiad yn ystyried sut y gall lleoli ysgol gynradd o 700 o blant gael effaith negyddol bellgyrhaeddol ar y Gymraeg yng Nghwm Tawe”\nAngen i ffermio ffeindio datrysiadau naturiol i fynd i’r afael â newid hinsawdd\n"Mae bod yn berchen ar dir neu ei reoli yn fraint, ac felly mae gennym rwymedigaeth foesol i helpu i fynd i'r afael â'r heriau sy'n ein hwynebu"\nGalw am gyflymu’r rhaglen frechu ymhlith plant dros hanner tymor\nDaw galwad y Democratiaid Rhyddfrydol ar ôl i 58,000 o sesiynau yn ysgolion Cymru gael eu colli rhwng Hydref 11 a 15\nPrifysgolion yn arwyddo cytundeb fel cam at sefydlu Ysgol Feddygol Gogledd Cymru\nBydd Prifysgolion Bangor a Chaerdydd yn cydweithio i sicrhau bod cwricwlwm annibynnol newydd yn barod i'w ddarparu erbyn 2026


Cwestiynau - Dref Wen\nSut dylwn i gyflwyno samplau arlunwaith?\nRydym bob amser yn falch o glywed gan arlunwyr newydd i’r wasg. Os ydych am anfon samplau arlunwaith, gyrrwch samplau o’ch gwaith lliw ac o’ch gwaith du a gwyn, gan amgau esiamplau mor amrywiol â phosibl. Rydym yn croesawu samplau ar bapur, ar ddisg neu fel atodiadau ebost.\nRydym yn gwerthfawrogi gallu cadw samplau da ar ffeil yma ar gyfer cael eu hystyried ar gyfer prosiectau’r dyfodol, ond os hoffech i ni ddychwelyd eich samplau, cofiwch amgau amlen wedi ei chyfeirio a stampiau priodol.\nPeidiwch â gyrru gwaith celf gwreiddiol atom ar unrhyw gyfrif.\nMae gen i syniad am lyfr, sut dylwn i ei gyflwyno i’r wasg?\nRydym yn falch o dderbyn syniadau am lyfrau o bob math – i blant o bob oed, i’r arddegau, i ddysgwyr ac i oedolion. Gorau oll po fwyaf o fanylion y gallwch eu hanfon, ond nid oes rhaid anfon teipysgrifau gorffenedig.\nYn ddelfrydol, danfonwch lythyr yn cynnig amlinelliad bras o’r syniad neu o’r gwaith, atodiad yn braslunio’r syniad yn fwy manwl, a sampl o’r prosiect.\nGallwch ddisgwyl rai misoedd cyn cael ymateb i’ch syniad, ond os hoffech dderbyn cydnabyddiaeth fod yr ohebiaeth wedi cyrraedd y Dref Wen, nodwch eich cyfeiriad ebost ar y gwaith.\nOs hoffech dderbyn eich samplau yn ôl, cofiwch amgau amlen wedi ei chyfeirio a stampiau priodol. Ni allwn ymateb i ohebiaeth o’r math yma o dramor, ond byddem yn fodlon gohebu’n electronaidd mewn achosion o’r math hwn.\nRwy’n ddylunydd llawrydd yn chwilio am waith. Sut gallaf gyflwyno fy hun i’r wasg?\nDanfonwch CV ac esiamplau o’ch gwaith atom, gan gynnws samplau mor amrywiol â phosib, ynghyd â manylion cyswllt priodol. Ni fyddwn yn gohebu’n uniongyrchol â chi oni bai fod gennym waith i’w brisio.\nRwy’n chwilio am waith . . . a oes swydd gennych i mi?\nRydym yn hysbysebu unrhyw swyddi parhaol neu dros dro yn y wasg a’r cyfryngau. O dro i dro, byddwn yn chwilio am unigolion â sgiliau arbennig – megis golygyddion copi, dylunwyr, troswyr, cysodwyr ayb – i weithio ar gytundebau tymor byr. Croeso i chi anfon eich manylion atom i’w cadw ar ffeil ar gyfer y pwrpasau hyn.\nFe hoffwn i atgynhyrchu deunydd o lyfrau’r Dref Wen – beth ddylwn i ei wneud?\nMae hawlfraint ar bob un o gyhoeddiadau’r Dref Wen ac ni ddylech atgynhyrchu (gan gynnwys llungopïo) unrhyw dudalen o unrhyw gyhoeddiad gennym. Dylech gysylltu â’r cwmni gan amlinellu eich bwriadau mor fanwl â phosibl, ac fe gewch arweiniad ynghylch cydyffurfio â gofynion deddfau hawlfraint.\nRwyf eisiau cyflwyno archeb sylweddol am lyfrau’r Dref Wen – a oes modd ystyried gostyngiad?\nMae posib cynnig telerau arbennig am archebion sylweddol. Cysylltwch â’r swyddfa cyn cyflwyno’r archeb.\nRwyf eisiau talu gyda siec – a allaf wneud hynny a pharhau i archebu trwy’r wefan?\nDefnyddiwch y wefan i nodi teitlau a rhifau ISBN y llyfrau yr ydych yn dymuno eu harchebu, yna cysyltwch â’r swyddfa ar 029 20617860 i drafod eich archeb. Os ydych yn archebu’n uniongyrchol trwy’r wefan, mae’n rhaid talu gyda cherdyn credyd, ond gallwn ddelio ag anghenion anfonebu arbennig trwy gysylltu â’r wasg yn uniongyrchol.\nHoffwn gysylltu gydag un o awduron / arlunwyr y Dref Wen – beth ddyliwn i ei wneud?\nGan amlaf, mae ein awduron a’n arlunwyr yn falch o dderbyn gohebiaeth gan ddarllenwyr a phrynwyr eu llyfrau, ond ni allwn ddarparu cyfeiriadau personol yr unigolion hynny. Gallwch ohebu gyda hwy dan ofal swyddfa’r wasg ar bob cyfrif – nodwch enw’r awdur/arlunydd yn glir ar yr amlen, ac anfonwch eich gohebiaeth i gyfeiriad y Dref Wen, sef 28 Ffordd yr Eglwys, Yr Eglwys Newydd, Caerdydd CF14 2EA.\nHoffwn gyflwyno adborth am un o lyfrau’r wasg – sut dyliwn i fynd ati i wneud hynny?\nNid oes adolygiadau yn ymddangos ar y wefan ar hyn o’r bryd, ond rydym yn gobeithio darparu cyfle i ddarllenwyr wneud hynny yn y dyfodol. Yn y cyfamser, croeso i chi anfon eich sylwadau atom trwy ddefnyddio’r manylion cyswllt yn post@drefwen.com.


EHRC - Mwy nag ystadegyn\nMae’r prosiect hwn yn archwilio profiadau bywyd Sipsiwn- Teithwyr, ceiswyr lloches a ffoaduriaid, pobl trawsryweddol a phobl â chyflwr iechyd meddwl.\nLansiad De Cymru – Tachwedd 2010\nDerbyniodd y cyfweliadau wyneb i wyneb a’r hanesion digidol am fywyd yng Nghymru adborth cadarnhaol yn dilyn ein lansiad cyntaf yng Nghasnewydd.\nLansiad Wrecsam: 7 Rhagfyr\nAr gyfer ein hail ddigwyddiad lansio aethom i Wrecsam i drafod effaith rhagfarn a pheth sydd angen ei newid er mwyn i bobl fyw’n hyderus.\nLawr lwytho’r adroddiad\nDarllenwch ein canfyddiadau ar brofiadau bywyd Sipsiwn-Teithwyr, ceiswyr lloches a ffoaduriaid, pobl trawsryweddol a phobl â chyflwr iechyd meddwl.\nMae gennym bedair stori ddigidol i gefnogi lansiad yr ymchwil sy’n adrodd hanesion byw go iawn bobl yng Nghymru. Mae unigolion yn sôn am agweddau eu teuluoedd, ffrindiau a chymunedau lleol atynt yn ogystal â’u profiadau â gwasanaethau cyhoeddus.\nRydym wedi casglu dogfennau unigol atodol ynghyd sy’n rhoi manylion pellach ar yr adborth a’r awgrymiadau a gawsom gan geiswyr lloches a ffoaduriaid, pobl yn byw â chyflyrau iechyd meddwl, pobl trawsryweddol a grwpiau Sipsiwn-Teithwyr.\nGwreiddiau Mwy nag ystadegyn\nPwy rydych chi’n ei weld?\nYn 2008 cyhoeddodd y Comisiwn yng Nghymru'r ymchwil agweddol cyntaf i brofiadau bywyd pobl yng Nghymru. Adeiladodd Pwy rydych chi’n ei weld? ddarlun o gymdeithas oddefgar yn gyffredinol ond dangosodd y bod rhai grwpiau yn ein cymdeithas o hyd yn dioddef rhagfarn, agweddau negyddol ac arwahanrwydd.\nHefyd mae gan adran Pwy rydych chi’n ei weld? nifer o ddogfennau atodol sy’n rhoi manylion profiadau pobl mewn gwahanol feysydd o’u bywydau. Hefyd mae delweddau sy’n herio ein rhagdybiaethau o unigolion.\nSurvey: help us improve our website


Select Course Parth Dysgu Blaenau Gwent - Llawn Amser - 19 Ionawr 2021\tParth Dysgu Torfaen - Llawn Amser - 19 Ionawr 2021\nMae hwn yn gwrs paratoadol ar gyfer prifysgol ac mae lefel uchel o ymrwymiad yn hanfodol. Rydym yn adolygu pob cais yn ofalus ar sail unigol, ac felly rydym yn gofyn i unigolion fynychu sesiwn gyfweld. Ar gyfer mynediad, bydd angen i chi ddangos sgiliau rhyngbersonol da, ymrwymiad i'r maes astudiaeth a brwdfrydedd a dealltwriaeth o'ch llwybr gyrfa dewisol. Byddwch angen TGAU gradd A* - C (neu sgiliau cyfatebol) mewn Saesneg Iaith neu Fathemateg. Rhaid i ddysgwyr fod wedi gadael addysg lawn amser am o leiaf tair blynedd cyn astudio'r cwrs hwn. Gan fod y cwrs wedi'i ddylunio ar gyfer yr unigolion sydd â phrofiad bywyd, nid yw'n addas ar gyfer ymgeiswyr sydd o dan 19 oed.\nMae'r Diploma Mynediad at Addysg Uwch (Iechyd) yn rhoi'r cyfle i chi ymgeisio am radd mewn nyrsio, ac yn eich paratoi chi ar gyfer gwaith academaidd a'r posibilrwydd o fywyd prifysgol.\n... Ydych eisiau cychwyn cwrs prifysgol heb gymwysterau ffurfiol\n...Ydych eisiau cynyddu eich cyfle i ddod o hyd i swydd\n... Ydych eisiau gyrfa mewn helpu iechyd a lles eraill\nMae'r Diploma Mynediad at Addysg Uwch yma yn addas i chi os oes gennych ddiddordeb mewn cychwyn cwrs prifysgol heb gymwysterau ffurfiol. Bydd llawer o brifysgolion yn eich croesawu chi i ddatblygu eich addysg uwch drwy gwrs gradd wedi i chi gwblhau'r Diploma Mynediad at Addysg Uwch.\nSgiliau cyfathrebu (yn cynnwys cadw dyddiadur myfyriol)\nNid oes arholiadau ffurfiol ond byddwch yn cael eich asesu'n barhaus drwy aseiniadau, profion, cyflwyniadau llafar, tasgau ymarferol a thraethawd estynedig. Ar ôl cwblhau'r gwaith, byddwch yn cyflawni'r Diploma Mynediad mewn Nyrsio ac Astudiaeth Gofal Iechyd.\nMae hwn yn gwrs paratoadol ar gyfer prifysgol ac mae ymrwymiad yn hanfodol. Rydym yn adolygu pob cais yn ofalus ar sail unigol, ac felly rydym yn gofyn i unigolion fynychu sesiwn gyfweld. Ar gyfer mynediad, rydym hefyd yn disgwyl gweld sgiliau rhyngbersonol da, ymrwymiad i'r maes astudiaeth a brwdfrydedd a dealltwriaeth o'ch llwybr gyrfa dewisol. Byddwch angen Gradd TGAU A* - C (neu sgiliau cyfatebol) mewn Saesneg Iaith neu Fathemateg.\nRhaid i ddysgwyr fod wedi gadael addysg lawn amser am dair blynedd cyn astudio'r cwrs hwn. Gan fod y cwrs wedi cael ei ddylunio ar gyfer unigolion sydd â phrofiad bywyd, nid yw'n addas ar gyfer ymgeiswyr sydd o dan 19 oed.\nMae ymrwymiad llawn i bresenoldeb yn angenrheidiol. Mae dangos parch tuag at eraill, brwdfrydedd am y pwnc a hunan gymhelliant yn nodweddion hanfodol rydym yn disgwyl eu gweld ym mhob un o'n dysgwyr. Byddwch yn cael eich asesu yn barhaus ac mae disgwyl eich bod yn parhau gyda'ch astudiaethau a'ch gwaith cwrs yn ystod eich amser eich hunan. Mae'n rhaid cwblhau pob aseiniad yn llwyddiannus er mwyn ennill y cymhwyster.\nNyrsio neu raddau gofal iechyd neu feddygol eraill.\nDyddiad Cychwyn: 19 Ionawr 2021


Llwybr Cefnwlad y Preseli - Cyngor Sir Benfro\nLlwybr Cefnwlad y Preseli\n|Name like '%Preseli Hinterland Trail%'|Route like '%Preseli Hinterland Trail%'\nDyma lwybr pellter hir diddorol o amgylch ardal bryniau’r Preseli yng Ngogledd Sir Benfro. Mae’n cychwyn ac yn gorffen ar lan y môr yn Wdig wrth ymyl mynedfa porthladd fferi Môr Iwerddon. Dyma hefyd ddechrau/diwedd Llwybr 4 y Rhwydwaith Beicio Cenedlaethol (NCN4). Mae’r llwybr yn cysylltu â NCN47 a NCN82, a Llwybr Dewisland, y Llwybr Aneddiadau, Llwybr yr Ymosodiad Olaf, Llwybr Meini Preseli a Llwybr Crymych. Mae’n dilyn cwrs Afon Gwaun i fyny trwy Gwm Gwaun ac ymlaen trwy gwm Afon Nyfer cyn dringo i fyny ac o amgylch godre dwyreiniol a deheuol bryniau’r Preseli. Heblaw am y golygfeydd gwych, mae cymaint i’w weld wrth i chi feicio ar hyd y llwybr hwn, gan gynnwys nifer o safleoedd hanesyddol, cymunedau anghysbell, a chymysgedd o dirweddau cyferbyniol o ddyffrynnoedd coediog hynafol i fynyddoedd a rhostiroedd\nLlwybr pellter hirach golygfaol drwy dirweddau hudolus godreon bryniau’r Preseli. Byddwch yn ymweld â phentrefi anghysbell, coetiroedd hynafol, rhostiroedd a nifer o safleoedd o ddiddordeb hanesyddol\nYn bennaf ar ffyrdd gwledig tawel ond gyda rhan fer iawn ar hyd y briffordd trwy Abergwaun (terfyn cyflymder 20 mya) ger y man cychwyn a rhan 31/2 milltir o hyd (i lawr allt yn gyffredinol) ar hyd ffordd dawelach yr A487 wrth nesáu at Wdig ar y diwedd. Mae’r graddiannau yn weddol fas ar y cyfan ond maent yn fwy serth mewn mannau, yn enwedig ger dechrau’r llwybr, wrth nesáu at Bentre Ifan, ac mewn lleoliadau lle mae’r llwybr yn codi allan o rai o’r cymoedd. Ni ddylai unrhyw un o’r bryniau hyn fod yn broblem i unrhyw un sydd wedi arfer â beicio, ond mae’n bosibl y byddwch yn dymuno gwthio’ch beic i fyny rhai o’r rhannau mwyaf serth os byddwch chi’n eu cael yn anodd. Mewn gwirionedd, ni fydd hyn yn ychwanegu’n sylweddol at hyd y daith a bydd yn rhoi rhywfaint o saib o feicio a chyfle i fwynhau’r golygfeydd\nCyfanswm pellter dringo (cyfanswm yr holl adrannau i fyny allt) - 1215 metr\nWdig, Abergwaun a Maenclochog\nWdig, Abergwaun, Maenclochog, a chyfleusterau i gwsmeriaid ar hyd y llwybr (mewn tafarnau yn bennaf)\n0.0 Man cychwyn. Ymunwch â llwybr y promenâd o flaen y maes parcio a throwch i’r dde gan ddilyn Llwybr 4 y Rhwydwaith Beicio Cenedlaethol (NCN4). Ar ddiwedd glan y môr, dilynwch y llwybr beicio i fyny’r bryn, croeswch y briffordd a pharhewch ar y llwybr beicio i fyny trwy ardal goediog a thu hwnt hyd nes i chi gyrraedd y gyffordd â NCN47. Trowch i’r chwith i NCN4 a pharhewch ar y llwybr i fyny’r bryn\n1.2 Lle mae’r llwybr yn ymuno â ffordd, trowch i’r chwith a dilynwch y ffordd hon am bron i 300 llath. Wrth y gyffordd ‘T’ ychydig y tu hwnt i orsaf dân, trowch i’r dde. Cymerwch ofal ar y rhan nesaf hon gan ei bod yn briffordd, er bod terfyn cyflymder o 20 mya ar waith. Ar ôl 1/4 milltir, trowch i’r chwith ar y gylchfan ar Sgwâr Abergwaun. Trowch i’r dde ychydig ar ôl yr eglwys ac i’r chwith wrth y gyffordd nesaf gan ddilyn arwyddion NCN47. Dilynwch y ffordd hon allan o’r dref gan anwybyddu unrhyw gyffyrdd â ffyrdd ochr\n3.8 Ewch ymlaen trwy bentref bach Llanychaer ac ar ôl 1/2 milltir dilynwch y ffordd o gwmpas i’r chwith. Ychydig gannoedd o lathenni ar ôl y tro hwn, edrychwch am yr hen ffermdy (Garn) ar y dde sydd ag un o’r ‘simneiau Ffleminaidd’ mewn cyflwr da gorau yng Nghymru. Chwarter milltir ymhellach ymlaen, trowch i’r chwith i ffordd ochr ag arwydd NCN82 a Chwm Gwaun (Gwaun Valley). Dilynwch y ffordd i lawr i’r cwm, dros bont gul, ac wedyn ar hyd llawr y cwm am oddeutu 5 milltir, gan godi allan o’r cwm unwaith eto yn y pen pellaf\n10.3 Ym mhentrefan bach iawn Cilgwyn, trowch i’r chwith gan ddilyn arwydd Trefdraeth. Byddwch chi’n mynd heibio Canolfan Ymwelwyr Bragdy Bluestone ar eich ochr chwith. Ar ôl 250 llath, trowch i’r dde i ffwrdd o NCN82 gan ddilyn arwydd Nanhyfer. Ewch ymlaen ar y ffordd hon am dros 11/2 milltir gan anwybyddu unrhyw droadau ochr\n12.1 Ar y groesffordd ag arwyddion, trowch i’r dde ac i’r dde eto ar ôl 11/4 milltir gan ddilyn arwyddion y Siambr Gladdu. Ewch ymlaen i fyny’r bryn eithaf serth am bron i 3/4 milltir ac mae Siambr Gladdu Pentre Ifan ar hyd llwybr byr i’r dde. Mae standiau beiciau ar gael wrth ochr y ffordd. Ar ôl ymweld os dymunwch, ewch ymlaen ar y ffordd am bron i filltir\n14.9 Trowch i’r chwith ar y groesffordd (ar ôl mynd heibio hen ysgol ar y dde). Ar ôl bron i 1/2 milltir, ewch ymlaen heibio arwydd ‘Anaddas i Gerbydau Llydan’. Wrth i chi ddisgyn yn serth i lawr y ffordd droellog i mewn i gwm, byddwch yn gweld brigiad creigiog Craig Rhos-y-felin yn union o’ch blaen. Mae’r ffordd yn disgyn i ryd – defnyddiwch y bont droed ar y dde i osgoi gwlychu. Gellir cael mynediad i Graig Rhos-y-felin ar lwybr troed ar y dde ychydig cyn y rhyd. Ar ben y bryn (ar ôl y rhyd) trowch i’r chwith ac ewch ymlaen yn ofalus ar hyd y briffordd am 1/4 milltir\n16.5 Ym mhentrefan bach Ffynnongroes, trowch i’r dde ar y groesffordd. Ewch ymlaen ar y ffordd hon am ychydig dros 3 milltir gan anwybyddu pob troad ffordd ochr\n19.7 Trowch i’r dde wrth y gyffordd ‘T’ ac i’r dde eto ar ôl 200 llath. Bydd Foel Drygarn â’i fryngaerau i’w weld yn glir ar y dde o’ch blaen. Ar ôl 11/4 milltir arall trowch i’r dde wrth y gyffordd ‘T’. Mae dau lwybr mynediad ar gyfer cerdded i fyny i Foel Drygarn ar y dde tua 300 llath y tu hwnt i’r gyffordd hon. Ar ôl 2 filltir arall byddwch yn mynd trwy bentref Mynachlog-ddu. Ym mhen draw’r pentref, trowch i’r dde gan ddilyn arwydd Rosebush. Ar ôl ychydig dros 1/4 milltir, edrychwch am Garreg Waldo ar y chwith a Heneb y Meini Gleision ar y dde. Ewch ymlaen dros grid gwartheg a dilynwch dro siarp i’r chwith. Anwybyddwch y gyffordd gyntaf i’r chwith tua 1/2 milltir y tu hwnt i’r tro hwn ac ewch ymlaen wrth y gyffordd nesaf i’r chwith\n26.8 Trowch i’r chwith i’r ffordd ochr a dilynwch y ffordd syth hon am 1/2 milltir. Trowch i’r dde wrth y gyffordd ‘T’ ac ymlaen i bentref Maenclochog. Trowch i’r dde wrth y gyffordd ‘T’ yn y pentref wrth ymyl y caffi (mae toiledau cyhoeddus yn y maes parcio, 70 llath i’r chwith). Ewch ymlaen allan o’r pentref a chymryd y troad cyntaf i’r chwith gan ddilyn arwydd Tufton. Yn fuan, mae’r ffordd yn mynd dros hen bont a heibio fferm ar y chwith. Trowch i’r chwith yn syth ar ôl y fferm hon\n30.3 Ar y groesffordd, trowch i’r dde gan ddilyn arwydd Llys-y-frân. Trowch i’r dde wrth y gyffordd nesaf gan ddilyn arwydd Tufton (mae arwydd ‘Anaddas i Gerbydau Hir’ yno hefyd). Ar ôl disgyn i gwm a chodi allan ohono, anwybyddwch y gyffordd ffordd ochr ar y dde. Ewch ymlaen i mewn i gwm arall ac allan ohono a byddwch yn cyrraedd croesffordd. Ewch yn syth ymlaen dros y briffordd gan ddilyn arwydd Treletert. Lai na 1/2 milltir ymhellach ymlaen, trowch i’r dde ar y groesffordd gan ddilyn arwydd Cas-fuwch\n35.2 Yng Nghas-fuwch, ewch yn syth ymlaen ar y groesffordd ar hyd y ffordd gydag arwydd uchdwr isel. Mae’r 21/2 milltir nesaf hon o’r llwybr yn mynd trwy gymuned anghysbell Morfil ac mae’n bosibl y bydd gât ar draws y ffordd y bydd angen ei hagor. Peidiwch ag anghofio ei chau eto ar ôl mynd heibio. Cyn mynd i lawr i’r cwm, mae’n bosibl y byddwch yn gweld llwybr hen reilffordd segur Gogledd Sir Benfro ac Abergwaun ar ochr arall llawr y cwm. Bu’r rhan hon yn weithredol rhwng 1899 a 1952 ac mae iddi hanes diddorol iawn. Gobeithir y gellir ei hadfer fel llwybr cerdded a beicio yn y dyfodol, o bosibl fel gwelliant i NCN47\n37.7 Trowch i’r chwith wrth y gyffordd ‘T’ a pharhewch ar hyd y ffordd hon am bron i 2 filltir hyd nes y dewch i bentref Cas-mael. Trowch i’r dde ychydig ar ôl y Drovers Arms gan ddilyn arwydd Trecŵn. Bydd y ffordd hon yn mynd â chi heibio darn o rostir gyda golygfa bell o fryniau’r Preseli i’r dde. Ar ôl tua 2 filltir, dilynwch y ffordd o gwmpas y tro i’r chwith (anwybyddwch y gyffordd i’r dde) ac ar ôl tua 1/4 milltir arall, trowch i’r chwith wrth y gyffordd ‘T’. Wedyn, ar ôl 50 llath trowch i’r dde gan ddilyn arwydd Treletert ac ewch yn syth ymlaen ar y groesffordd nesaf ar hyd y ffordd gydag arwydd uchdwr isel\n44.4 Trowch i’r chwith wrth y gyffordd ‘T’ i briffordd yr A40 ac wedyn trowch i’r dde ar ôl 50 llath gan ddilyn arwydd Mathri. Cymerwch ofal mawr oherwydd mae’r briffordd hon yn gallu bod yn eithaf prysur ar brydiau. Mae’n bosibl y byddwch yn dymuno dod oddi ar eich beic a’i wthio ar hyd rhan o ymyl y briffordd a chroesi drosodd yn uniongyrchol i’r ffordd ochr pan fydd y briffordd yn glir. Ewch ymlaen ar y ffordd ochr am ychydig dros 1/4 milltir a throwch i’r dde ar y groesffordd. Ar ôl ychydig dros 11/2 milltir byddwch yn pasio Eglwys Trefwrdan ar eich ochr chwith\n46.8 Ewch yn syth ymlaen ar y groesffordd gan ddilyn arwydd Wdig. Ar ben y bryn, ac yn union wrth ymyl y gwrych ar eich ochr chwith, mae’n bosibl y gallwch weld golygfa o glostir mawr â chloddiau o’i amgylch o’r Oes Haearn o’r enw Castell Hendre-wen. Ewch ymlaen i’r gyffordd ‘T’ a throwch i’r dde i ffordd yr A487. Dilynwch y ffordd hon (yn ofalus) am ychydig dros 2 filltir hyd nes y dewch i Wdig\n49.8 Ar ôl pasio arwydd enw lle ‘Wdig’, trowch i’r dde i lôn ag arwydd Ivybridge. Ar ôl mynd o dan yr hen bont, ymunwch â llwybr beicio ar y chwith a dilynwch hwn yr holl ffordd i’r llwybr glan môr yn Wdig gan fod yn ofalus wrth groesi priffordd yr A40. Trowch i’r chwith a dilynwch y llwybr yn ôl ar hyd y promenâd\n50.7 Gorffennwch ym Maes Parcio’r Parrog\nNeuadd y Dref, Abergwaun\nLlwybr ger Morfil\nPethau o ddidordeb ar hyd y Ffordd\nNifer o fryniau (neu fynyddoedd) wedi’u ffurfio o greigiau igneaidd folcanig caled iawn. Y brigiadau uchel yn y pen dwyreiniol yw ffynhonnell cerrig gleision Côr y Cewri. Oherwydd eu lleoliad strategol rhwng Iwerddon a Phrydain, daeth bryniau’r Preseli i’r amlwg fel un o ganolfannau mawr y diwylliant Celtaidd. Mae’r bryniau’n frith o garneddau a meini hirion. Mae llawer o hen straeon y Mabinogi wedi’u canoli yma ac mae straeon am y Brenin Arthur yn gyffredin\nBu gynt yn bentref pysgota bach, ond bellach mae’n gartref i derfynfa fferi Môr Iwerddon ac arddangosfa bywyd gwyllt morol Ymddiriedolaeth y Môr yn Ocean Lab wrth ochr y llwybr. Traeth Wdig oedd man ymgynnull llu ymosod o Ffrainc cyn iddo ildio ym 1797\nTref farchnad gyda harbwr bach hardd gerllaw. Wrth ymyl y llwybr yn Sgwâr Abergwaun mae Neuadd y Dref lle gallwch weld Tapestri enwog yr Ymosodiad Olaf, sy’n 100 troedfedd o hyd\nCwm dwfn â choedwigoedd ffawydd ar hyd ei ochrau. Ffurfiwyd y cwm yn ystod oes yr iâ, ac weithiau cyfeirir ato fel y cwm cudd. Yn sicr, mae’n gam yn ôl mewn amser – mae pobl leol yn dal i gadw at galendr Iŵl fel yr oedd cyn 1752, ac maen nhw’n dathlu’r Flwyddyn Newydd yng nghanol mis Ionawr\nHeb os, dyma’r safle megalithig mwyaf poblogaidd yng Nghymru gyda lleoliad sy’n wirioneddol drawiadol. Mae’r siambr gladdu/cromlech ysblennydd yn dyddio’n ôl i tua 3500 CC\nBrigiad creigiog nodedig o fewn dyffryn dwfn diarffordd. Tarddodd o leiaf un o gerrig gleision enwog Côr y Cewri o’r safle hwn\nBryngaer o’r Oes Efydd hwyr (â thair carnedd ar y brig) a saif ym mhen draw bryniau’r Preseli. Mae’n un o’r bryngaerau mwyaf dramatig o ran lleoliad a mwyaf trawiadol yng Nghymru\nCymuned fach lle, yn y 19eg ganrif, y cychwynnodd y pentrefwyr wrthryfel mewn gwrthwynebiad i’r Deddfau Tyrpeg – dyma oedd dechrau Terfysg Rebeca, a ymledodd yn ddiweddarach o amgylch llawer o’r wlad. Ychydig ar ôl gadael y pentref, byddwch yn mynd heibio Heneb y Meini Gleision a Charreg Goffa Waldo er cof am un o feirdd pwysicaf Cymru yn yr ugeinfed ganrif\nPentref sydd wedi’i enwi ar ôl creigiau yn yr ardal sydd â nodwedd gerddorol ac sy’n gallu canu fel cloch neu gong wrth gael eu taro. Defnyddiwyd twnnel rheilffordd segur ychydig i’r de o’r pentref fel safle profi bom sboncio Barnes Wallis yn ystod yr Ail Ryfel Byd\nMan unig â gwasgariad o ffermydd – cyfeirir ato weithiau fel ‘y pentref coll’. Mae’n nodedig yn bennaf oherwydd straeon am bobl yn gweld brwydrau rhithiol yn yr awyr uwchben Mynydd Morfil, sef y bryn sydd o’ch blaen wrth i chi feicio i lawr i’r cwm\nPentref anghysbell sydd â chysylltiad cryf â hen ddyddiau’r porthmyn, y cyfeiriwyd atynt ar un adeg fel ‘cowbois’ Gorllewin Gwyllt Cymru. Defnyddiwyd llwybrau’r porthmyn i symud gwartheg ar draws y wlad gan gadw’n glir rhag y nifer cynyddol o ffyrdd tyrpeg er mwyn osgoi talu tollau\nEglwys fach wedi’i chysegru i Sant Cwrda, sy’n dyddio’n ôl i’r 13eg ganrif. Mae gan yr eglwys gysylltiad â nifer o gymeriadau hanesyddol, gan gynnwys David Lloyd George (Prif Weinidog 1916 – 1922). Roedd ei deulu’n ffermio yma ac mae ei dad, ei neiniau, ei deidiau a pherthnasau eraill wedi’u claddu ym mynwent yr eglwys\nID: 5882, revised 10/06/2022


Rhaglen Hyfforddi Gwyddonwyr y GIG (STP) - AaGIC\n› Rhaglen Hyfforddi Gwyddonwyr y GIG (STP)\nMae’r Rhaglen Hyfforddi Gwyddonwyr yn rhaglen i raddedigion sy’n arwain at rolau gwyddonol uwch. Bydd hyfforddeion yn y rhaglen yn cael eu cyflogi gan sefydliad yn GIG Cymru am eu cyfnod dan hyfforddiant, bydd eu ffioedd cwrs yn cael eu talu’n llawn a byddant yn derbyn cyflog.\nMae hyfforddiant ôl-raddedig y rhaglen yn arwain at radd Meistr sydd wedi ei chomisiynu a’i hachredu’n benodol, a byddwch hefyd yn derbyn tystysgrif i ddangos eich bod wedi cwblhau’r hyfforddiant yn y gweithle yn dilyn un o naw llwybr thema:\nGwyddorau gwaed: biocemeg glinigol; gwyddorau haematoleg/trallwyso, imiwnoleg\nCardiofasgwlar, Gwyddorau Anadlu a Chysgu: Gwyddor Gardiaidd, Gwyddor Anadlu a Chysgu, Gwyddor Fasgwlaidd, gwyddor gofal critigol\nY Gwyddorau Celloedd: histopatholeg, seitopatholeg, gwyddor atgenhedlu\nPeirianneg glinigol: peirianneg adsefydlu, mesur a datblygu clinigol, rheoli risg a llywodraethu dyfeisiau meddygol\nFfisioleg gastroberfeddol a’r gwyddorau wrodynamig\nY gwyddorau genetig - gwyddor genetig\nFfiseg Feddygol: ffiseg diogelwch ymbelydredd, ffiseg radiotherapi, delweddu ag ymbelydredd ïoneiddio, delweddu ag ymbelydredd nad yw’n ïoneiddio, gwyddor fferylliaeth glinigol\nMicrobioleg: rheoli heintiau ac epidemioleg, mycoleg, firoleg, bacterioleg a parasitoleg\nY Gwyddorau Niwrosynhwyrol: gwyddor awdioleg, gwyddor niwroffisioleg, gwyddor offthalmig a’r golwg\nY gwyddorau adlunio: prostheteg y genau a'r wyneb\nMae’r Rhaglen Hyfforddi Gwyddonwyr yn rhaglen hyfforddiant cyfnod penodol tair blynedd sy’n cyfuno hyfforddiant academaidd â hyfforddiant yn seiliedig ar y gwaith. Gwneir yr hyfforddiant yn y gweithle mewn nifer o leoliadau yn ystod y flwyddyn gyntaf, cyn dechrau arbenigo yn nwy flynedd olaf yr hyfforddiant.\nBydd y rhai sy’n cwblhau Rhaglen Hyfforddi Gwyddonwyr Moderneiddio Gyrfaoedd Gwyddonol yn derbyn Tystysgrif o Gyflawniad gan yr Academi ar gyfer Gwyddor Gofal Iechyd. Bydd y dystysgrif hon eu galluogi i gofrestru’n Wyddonydd Clinigol â’r Cyngor Proffesiynau Gofal ac Iechyd.\nMae’n rhaid i ymgeiswyr fod â gradd anrhydedd (cyntaf neu 2:1) mewn maes gwyddoniaeth bur neu gymwysedig sy’n berthnasol i’r arbenigedd maent yn gwneud cais amdano. Bydd ymgeiswyr sydd â gradd 2:2 berthnasol hefyd yn cael eu hystyried os oes gradd MSc neu PhD ganddynt yn yr arbenigedd maent yn gwneud cais amdano.\nI bob ymgeisydd, mae tystiolaeth o brofiad ymchwil, e.e. gradd uwch neu dystiolaeth gyfatebol o allu gwyddonol ac academaidd, yn ddymunol.\nY graddau sy’n cael eu derbyn amlaf yw:\nGwyddorau Bywyd: y gwyddorau biofeddygol, bioleg, microbioleg, geneteg neu fiocemeg\nY Gwyddorau Ffisegol a Pheirianneg Fiofeddygol: ffiseg bur neu gymwysedig, peirianneg, mathemateg gymwysedig\nY Gwyddorau Ffisiolegol: ffisioleg, ffiseg bur neu gymwysedig, peirianneg, bioleg neu fioleg dynol\nBydd rhaid i ymgeiswyr am y gwyddorau adlunio (prostheteg y genau a'r wyneb) fod wedi cofrestru â’r Cyngor Deintyddol Cyffredinol fel technegydd deintyddol neu dechnegydd deintyddol clinigol.\nMae’n bosibl y bydd graddau mewn gwyddoniaeth yn ymwneud â meddygaeth yn addas, os ydynt yn berthnasol i’r arbenigedd neu’r thema maent yn ymgeisio amdanynt.\nMae’n rhaid i ymgeiswyr wirio manyleb person y Rhaglen Hyfforddi Gwyddonwyr fel bod modd iddynt ddangos sut maent yn bodloni meini prawf y swydd.\nMae cylch recriwtio blynyddol ar ddechrau’r flwyddyn. Bydd yr hysbysebion i’w gweld ar wefan Trac ac ar wefannau unigol Byrddau Iechyd yn ystod Mis Chwefror / Mawrth. Dylai ymgeiswyr gadw llygad am yr hysbysebion hyn.\nFfioedd dysgu wedi eu talu’n llawn Bydd myfyrwyr yn cael eu cyflogi gan un o Fyrddau Iechyd y GIG tra eu bod yn dilyn y cwrs a byddant yn derbyn cyflog.


Sgwrsio Paragominas. Sgwrsio am ddim gyda dieithryn ar hap yn syth o Paragominas.\nCroeso i Chatroulette ParagominasCyswllt i berson aleatory unrhyw le yn y byd. Gyda Chatroulette Paragominas gallwch ddewis rhwng yr opsiynau canlynol:- Sgwrs am ddim gyda phob math o bobl o Paragominas. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Paragominas:


Dydd Sadwrn 29 Mai oedd y tro olaf i’r trenau Class 143 redeg ar rwydwaith cymoedd De Cymru. Dros eu hoes, roedden nhw wedi gweithredu’r hyn sy’n cyfateb i dros bum taith i’r Lleuad ac yn ôl.\nMae trenau mwy o faint a mwy modern, â gwell hygyrchedd, wedi cymryd lle’r trenau Pacer. Mae TrC hefyd yn bwrw ymlaen i adeiladau trenau newydd sbon ar gyfer rhwydwaith Cymru a’r Gororau a Metro De Cymru, a fydd yn dechrau gweithredu yn 2022.\n“Mae diwedd gwasanaeth hir ein trenau Pacer yn gam allweddol yn y gwaith o drawsnewid Llinellau Craidd y Cymoedd, fel rhan o ddatblygiad Metro De Cymru. Er bod trenau Pacer wedi gweithio’n galed ledled ein rhwydwaith dros y 30 mlynedd ddiwethaf, mae ein cwsmeriaid yn haeddu trenau mwy modern sy’n darparu gwell cyfleusterau, gwell hygyrchedd a thaith fwy cyfforddus.\n“Rydyn ni’n gweithio’n galed tu ôl i’r llenni er mwyn darparu trenau newydd sbon yn lle’r fflyd bresennol. Bydd y rhain yn darparu capasiti uwch a theithiau sy’n gyflymach ac yn fwy gwyrdd yn y blynyddoedd i ddod. Yn y cyfamser, rydyn ni wedi cyflwyno’r trenau Class 769. Mae’r rhain yn fwy o faint ac yn darparu capasiti uwch a phrofiad gwell i gwsmeriaid.”\nDechreuodd TrC dynnu ei drenau Pacer yn ôl ym mis Rhagfyr 2020. Ond nid yw pob un ar ei hynt i’r iard sgrap. Mae un trên Pacer eisoes wedi’i roi i Reilffordd Llanelli a Mynydd Mawr yn Sir Gaerfyrddin a bydd llawer mwy yn cael eu rhoi i reilffyrdd treftadaeth a phrosiectau cymunedol dros yr wythnosau nesaf.\nPacer, Caerdydd Canolog


Mae Llywodraeth Cymru wedi cyhoeddi bod preswylwyr yng Nghymru yn gallu gwneud cais am dystysgrif brechu ar gyfer teithio rhyngwladol brys. Mae’r dystysgrif yn ffordd o ddangos eu bod wedi cael cwrs llawn o frechlyn COVID-19.\nnid ydynt yn gallu naill ai ddefnyddio cwarantin na darparu profion i fodloni’r gofynion ar gyfer mynd i mewn i wlad\nRydyn ni wedi rhoi system ar waith i gael statws tystysgrif brechu i’r rheini y mae angen iddyn nhw deithio ar frys. Dim ond nifer bach o wledydd y mae’n bosibl teithio iddynt heb orfod treulio cyfnod mewn cwarantin, ac ar hyn o bryd does dim llawer o wledydd sy’n gofyn am statws brechu fel tystiolaeth ar gyfer teithio. Os oes gwir angen ichi deithio, dylech edrych cyn mynd a yw’r wlad yr ydych yn mynd iddi’n gofyn am dystiolaeth eich bod wedi cael eich brechu. Bydd tystysgrif yn cymryd saith i ddeg o ddiwrnodau gwaith i gyrraedd, felly cofiwch drefnu ymlaen llaw, ond cofiwch hefyd ein bod yn gofyn i bawb feddwl yn ofalus cyn penderfynu teithio dramor.


Cymdeithaseg gyda Pholisi Cymdeithasol (MSocSci) - Bangor University - SchoolFinder.com!\nSociology & Social Anthropology (University of Edinburgh) Social Research Methods (Swansea University - Graduate Programs) Sociology (MSocSci) (Bangor University) Sociology, Social Policy and Social Work (MPhil) (Queen's University Belfast - Graduate Programs) Law & Sociology (University of Edinburgh) view all\nCymdeithaseg gyda Pholisi Cymdeithasol (MSocSci)\n83541Save Request Info Compare\nMae'r radd Meistr Gwyddorau Cymdeithas (MSocSci) yn yr Ysgol Gwyddorau Cymdeithas yn rhaglen flaengar ym Mhrifysgol Bangor. Dyma'r gyntaf o'i math yng Nghymru a'r DU. Mae'n cyfuno tair blynedd o astudio is-raddedig gyda blwyddyn ychwanegol ar lefel Meistr. Rydym yn cynnig MSocSci ym mhob un o'n disgyblaethau gradd israddedig presennol.\nMae ein rhaglen MSocSci pedair blynedd newydd yn adeiladu ar drylrwyedd ein cyrsiau israddedig tair blynedd. Bydd y cymhwyster hwn yn rhoi mantais gystadleuol i chi yn y farchnad swyddi. Mae cyflogwyr eisiau graddedigion gydag amrywiaeth o sgiliau trosglwyddadwy. Mae'r MSocSci yn cyfuno astudio traddodiadol, gwaith tîm ac ymchwil cymdeithasol cymhwysol mewn amgylchedd dysgu bywiog.\nCymdeithaseg gyda Pholisi Cymdeithasol (MSocSci) at Bangor University


Y 5 dringfa orau yn Sir Benfro - Croeso Sir Benfro\nHafan / Erthyglau / 5 dringfa orau Sir Benfro\nLlwybrau dringo gwych\nDyma'n hoff bump\n5 dringfa orau Sir Benfro\nMae Alan o dîm Croeso Sir Benfro yn hongian yn rheolaidd ar raff, hanner ffordd i lawr clogwyn, ac mae wrth ei fodd!\nYma mae’n sôn am y pum llwybr sy’n rhaid, yn ei farn ef, eu dringo yn Sir Benfro.\nMae cannoedd o lwybrau clasurol ar glogwyni Sir Benfro felly sut ar y ddaear mae dewis dim ond 5? Man cychyn da yw’r radd. Dim ond ychydig o ddringfeydd gradd E yr ydw i wedi’u gwneud erioed, felly wna i ddim sôn am y rheini. Mae ambell ddringfa weddol dda i’w chael ar radd is, ond mae’n siŵr mai yn y graddau HS (Anodd Difrifol) i HVS (Anodd Difrifol Iawn) y mae’r profiadau mwy diddorol sydd o fewn ein cyrraedd ni, y bobl gyffredin, i’w mwynhau! Felly dyma nhw, fy ffefrynnau personol i.\nSea Mist yn Saddle Head. HS 4a\nDyma asgell agored fendigedig sy’n ymwthio allan dros y môr. Mae’n gyfle gwych i dynnu lluniau ac, ar wahân i un neu ddau o symudiadau gofalus wrth i chi fentro i’r asgell, mae’n weddol hawdd. Saddle Head yw un o’r wynebau prysuraf ar Range East am fod llawer o ddringfeydd un ddringlen, gradd isel da i ymarfer arnyn nhw, heb fod rhaid i chi abseilio i lawr i’r gwaelod. Felly bydd gennych gynulleidfa yn ôl pob tebyg, a bydd rhaid i chi aros eich tro! Ar ôl gorffen, rhowch gynnig ar Blue Sky gerllaw, dringfa VS 4b gyda dwy ddringlen.\nThreadneedle Street yn Mother Carey’s Kitchen, Lydstep. HS\nCafodd hwn y llysenw Mother Scary’s yn rhannol oherwydd yr abseil MAWR sydd yma, ond mae’n gymaint o hwyl, mae’n werth dioddef y bendro ar y ffordd i mewn. Mae’r gwaelod yn llanwol felly cofiwch edrych ar eich tablau llanw. Mae’r llwybr yn dechrau yng nghefn ogof ac yn dod allan allan i’r wyneb ar graig hyfryd cyn ymuno â’r ‘Cracks’. Mae gwylogod yn nythu yn y craciau yn y graig weithiau, felly gwell peidio â dringo yma rhwng mis Mai a mis Gorffennaf, er nad oes cyfyngiadau oherwydd bod adar yn nythu yma.\nAr yr olwg gyntaf, mae Mowing Word, rhwng traethau De Aberllydan a Barafundle, yn amhosib o serth a chaled, ond mae un llwybr reit yn y canol sy’n hawdd iawn. Dydy o ddim yn hawdd dod o hyd iddo, ac mae’n cael ei ddefnyddio fel hoff lwybr abseilio i lawr i’r gwaelod, ond o’r holl ddringfeydd gradd E, mae dringo ar yr wyneb hwn yn brofiad gwych i fagu hyder. Dringfa dwy ddringlen yw hon i fyny hafn amlwg.\nDyma graig ymarfer boblogaidd arall, gyda nifer o ddringfeydd gradd is, un ddringlen o safon, a’r cyfan mewn llecyn hyfryd sy’n wynebu’r de ar y pentir ger traeth Caerfai. Mae rhai’n abseilio i mewn ond mae’n hawdd sgramblo i lawr hefyd. Y ddringfa wirioneddol wych ar y clogwyn hwn yw Armorican ar ben y radd VS. Mae’n dechrau ar ongl hawdd gyda gafaelion da ond yn raddol mae’n mynd yn fwy serth ac mae’r gafaelion yn mynd yn llai ac yn llai. Mae’r ddringfa hon wedi’i chysgodi’n braf ond mae’n fregus iawn ar y top.\nDyma slaben hyfryd yn Range East sy’n nes i faes parcio Staciau’r Heligog na Sant Gofan. Gallwch ei chyrraedd drwy sgramblo i lawr yn ddigon rhwydd, sy’n wych os nad ydych yn hoffi abseilio. Does dim problemau llanw yma chwaith. Mae’r slaben ar ongl hawdd i ddechrau ond mae’n bolio tipyn yn y canol, sy’n hwyl fawr wrth i chi geisio tynnu’ch hun drosto. Mae’r rhan fwyaf o’r dwsin o ddringfeydd sydd yma’n debyg i’w gilydd, ond Razzle Dazzle a Gadfly sydd â’r llinellau gorau.


Cydnabod y Coleg fel cyflogwr enghreifftiol - Coleg y Cymoedd\nHomeAboutNewsCydnabod y Coleg fel cyflogwr enghreifftiol\nBu dwsin o ddysgwyr cwrs Coginio Proffesiynol Lefel 3 campws Ystrad Mynach yn cerfio elyrch o flociau o ia fel rhan o arddangosfa a gweithdy ymarferol gan arbenigwyr sefydliad ‘The Ice Academy’.\nYmhlith cleientiaid yr ‘Ice Academy’ mae Mercedes-Benz, Gwesty’r Celtic Manor, Banc Lloyds a John Lewis. Maen nhw wedi eu gweld ar deledu ar raglenni ‘Rhod Gilbertâ€™s Work Experience’, Chwaraeon y BBC, ‘Football Focus’, ‘Scrum V’ a hefyd ‘The One Show’.\nBu’r dysgwyr yn arsylwi ac yna’n atgynhyrchu’r broses o naddu talp o ia i fod yn alarch, gan ddefnyddio dim ond mÃ¢n offer llaw. Fe fuon nhw’n gwneud y gwaith eu hunain, gam wrth gam, dan oruchwyliaeth ofalus a thrwy ddilyn yr arddangosiad.\nGweithiodd y dysgwyr fesul dau gan greu chwe cherflun o elyrch realistig iawn mewn tair awr a hanner. Cafodd yr elyrch ia eu harddangos gyda balchder i’r rhai oedd yn gwledda ym mwyty Scholars.\nYn Ã´l Laurajean Turk, 31 oed, o’r Coed Duon, sy’n astudio Coginio Proffesiynol Lefel 3: Chefais i erioed brofiad fel hyn o’r blaen ac mi wnes i ei wir fwynhau. Roedd defnyddio cÅ·n ar rywbeth mor frau yn eich gorfodi i arafu a chanolbwyntio, gan wir wella eich sgiliau.”\nDywedodd James Lewis, (17) o Dreharris â€œRhoddodd cerflunio ia gyfle i ni wneud rhywbeth nad ydy llawer yn cael ei wneud; mae o’n dda i sadio’ch sgiliau llaw. Rydyn ni’n hynod falch o’r hyn wnaethon ni a byddwn yn defnyddio’r cerflun terfynol mewn cyflwyniad bwffe cyn bo hir.”\nDywedodd Laura Giles, perchennog yr ‘Ice Academy’: “Roedden ni wedi’n plesio’n fawr gyda’r dysgwyr ac Ã¢ lefel y canolbwyntio oedd ei angen ar gyfer y gweithgaredd heriol hwn.”\nDywedodd Pennaeth Arlwyo Coleg y Cymoedd, Paula Marsh: “Mae cerflunio ia yn gyfle gwych i ddysgwyr arbofi gyda’u natur greadigol a chael profiad o weithio mewn tri dimensiwn. Mae’r math hwn o brofiad yn eithriadol werthfawr ar gyfer y rhai yn y diwydiant arlwyo gan y gellir ei gymhwyso ar gyfer dulliau eraill megis cerfio braster neu gerfio ffrwythau.”


Y Fframwaith Datblygu Cenedlaethol: Ysgrifennydd y Cabinet i wneud datganiad yn y Cyfarfod Llawn – PIGION\nBy seneddymchwil April 26, 2018 June 18, 2018\nDdydd Mawrth 1 Mai 2018, bydd Lesley Griffiths, Ysgrifennydd y Cabinet dros Ynni, Cynllunio a Materion Gwledig, yn gwneud datganiad ar y Fframwaith Datblygu Cenedlaethol.\nDisgwylir i’r Ysgrifennydd Cabinet gyhoeddi fersiwn gyntaf y Fframwaith, a hynny ar ffurf ymgynghoriad ar faterion, opsiynau a’r opsiwn a ffefrir. Y bwriad yw agor yr ymgynghoriad ar y diwrnod cyn y datganiad, sef dydd Llun 30 Ebrill 2018.\nHwn fydd yr ail ymgynghoriad cynllunio mawr gan Lywodraeth Cymru yn ystod y gwanwyn. Mae’r ymgynghoriad arall, sydd eisoes wedi dechrau, yn canolbwyntio ar Bolisi Cynllunio Cymru ar ei newydd wedd. Bydd yr ymgynghoriad hwnnw’n dod i ben ar 18 Mai 2018. Gallwch ddarllen ein blog blaenorol i gael rhagor o wybodaeth am yr ymgynghoriad ar Bolisi Cynllunio Cymru.\nMae’r Fframwaith Datblygu Cenedlaethol yn ofynnol o dan Ddeddf Cynllunio (Cymru) 2015. Bydd yn nodi polisïau Llywodraeth Cymru ar ddatblygu a defnyddio tir mewn cyd-destun gofodol. Bydd yn nodi Fframwaith defnydd tir 20 mlynedd, a bydd yn cael ei adolygu o leiaf bob pum mlynedd.\nBydd y Fframwaith yn disodli Cynllun Gofodol Cymru, sy’n gynllun yr ystyrir yn eang ei fod yn aneffeithiol. Yn hanfodol, ac yn wahanol i Gynllun Gofodol Cymru, bydd gan y Fframwaith statws cynllun datblygu. Golyga hyn y bydd yn rhaid i’r cynlluniau sy’n ddarostyngedig iddo, sef y Cynlluniau Datblygu Strategol a’r Cynlluniau Datblygu Lleol, gydweddu ag ef.\nMae Llywodraeth Cymru yn crynhoi diben y Fframwaith Datblygu Cenedlaethol fel a ganlyn:\nyn cefnogi penderfyniadau ceisiadau o dan drefn Datblygiadau o Bwysigrwydd Cenedlaethol. Gellir darllen mwy am Ddatblygiadau o Arwyddocâd Cenedlaethol yn ein papur briffio ar Ddatblygiadau o Arwyddocâd Cenedlaethol (PDF 498KB);\nyn cefnogi strategaethau economaidd, trafnidiaeth, amgylcheddol, tai, ynni a diwylliannol cenedlaethol, ac yn sicrhau y gall y rhain gael eu cyflawni drwy’r system gynllunio.\nMae Deddf Cynllunio (Cymru) 2015 yn ei gwneud yn ofynnol i ddrafft terfynol y Fframwaith Datblygu Cenedlaethol gael ei ystyried gan y Cynulliad Cenedlaethol cyn cyhoeddi’r Fframwaith terfynol.\nMae’r amserlen bresennol (a nodir isod) yn dangos y bydd y Fframwaith drafft yn cael ei ystyried gan y Cynulliad ym mis Ebrill – Mehefin 2020. Disgwylir i’r Fframwaith terfynol gael ei gyhoeddi ym mis Medi 2020.\nPa waith sydd eisoes wedi’i wneud?\nMae Llywodraeth Cymru wedi cynnal galwad am dystiolaeth a phrosiectau er mwyn helpu i lywio datblygiad y Fframwaith.\nRoedd y galwad am dystiolaeth yn gofyn am brosiectau a thystiolaeth ar lefel genedlaethol a fydd yn helpu Cymru i gyrraedd ei hamcanion cenedlaethol amrywiol. Roedd yn rhoi’r canlynol fel enghreifftiau a allai fod yn berthnasol i’r Fframwaith Datblygu Cenedlaethol:\nCafodd y dystiolaeth a’r prosiectau a gyflwynwyd eu hystyried yng nghyd-destun y system cynllunio datblygiadau ac yn erbyn y saith nod llesiant, fel y nodir yn Neddf Llesiant Cenedlaethau’r Dyfodol (Cymru) 2015.\nMae Llywodraeth Cymru wedi cyhoeddi crynodeb o’r ymatebion a gafwyd i’r alwad am dystiolaeth.\nBeth yw’r broses ar gyfer cwblhau’r fersiwn derfynol?\nMae Deddf Cynllunio (Cymru) 2015 yn ei gwneud yn ofynnol i Lywodraeth Cymru gyhoeddi Datganiad o Gyfranogiad y Cyhoedd yn nodi sut y bydd yn ymgynghori â’r cyhoedd wrth ddatblygu’r Fframwaith Datblygu Cenedlaethol. Cyhoeddwyd y ddogfen hon ym mis Tachwedd 2016 yn dilyn ymgynghoriad yn gynnar yn 2016.\nTags: Cymunedau Cynllunio Economi Tai Trafnidiaeth Ynni Yr Amgylchedd\nPrevious Entry Radio yng Nghymru: ai radio cymunedol yw’r ateb?\nNext Entry Dod i gytundeb ynghylch gwelliannau i Fil yr UE (Ymadael)


Weithiau, gan ganmol tueddiadau newydd, weithiau rydym yn anghofio bod y ffasiwn yn gylchol. Ac mae heddiw yn cael ei ystyried yn y prif daro, yna unwaith yr oedd yn boblogaidd eisoes. Cymerwch, er enghraifft, llinynnau, a aeth i ffasiwn yn yr 80-hŷn. Mae modelau neon disglair yn falch o ffasiwnistaidd gyda'u glamour ac epatage. Ers hynny, mae nifer o ddegawdau wedi mynd heibio, ond mae'r cwpwrdd dillad hwn yn dal i fod yn lle anrhydeddus ar gampiau'r byd, ac mae dylunwyr wedi ehangu'r ystod, gan gynnig yr hanner amrywiaeth hyfryd o weadau a lliwiau.\nYmhlith prif dueddiadau eleni roedd printiau Llychlynnaidd gwych. Mae teidiau â ceirw nid yn unig yn gynnes mewn tywydd oer, ond hefyd, diolch i gymhellion y gaeaf, maent yn creu delwedd hapus hyfryd. Bydd addurn ffansi Norwy o'r fath yn berchen ar ei berchennog a bydd yn codi hwyliau da ar gyfer y diwrnod cyfan.\nYn hyfryd ac yn gynnes\nYn y gaeaf, dylai menywod gymryd gofal arbennig o'u hiechyd. Fodd bynnag, nid yw hyn yn golygu bod rhaid ichi roi ar unrhyw beth. Hyd yn oed yn y tymor oeraf, gallwch chi gadw i fyny gyda thueddiadau ffasiwn a gwisgwch yn chwaethus ac yn hyfryd.\nGall llinynnau cynnes menywod gyda ceirw wneud amrywiaeth mewn cwpwrdd dillad diflas. Mae lliwiau disglair a delwedd anifail anwesol yn llenwi'r hanfod gyda dawelwch a phacio, a bydd addurn ychwanegol ar ffurf ceffylau eira yn creu hwyliau'r ŵyl.\nMae coesau gwlân â ceirw yn cael eu perfformio'n bennaf mewn dolenni du a gwyn, ond gallwch ddod o hyd i fodelau gydag ychwanegu arlliwiau eraill. Mae'r gwisg hon wedi'i gyfuno'n berffaith â sawl math o esgidiau. Ond mae'n amhosibl ei ysgrifennu mewn busnes ac yn y llun gyda'r nos.\nGyda beth i wisgo teits gyda ceirw?\nI ddechrau, mae'n werth cofio bod y peth hwn yn unigryw ac yn ddeniadol yn ei ffordd ei hun, felly peidiwch ag ychwanegu delweddau â manylion sgrechian neu eu cyfuno â dillad llachar eraill. Yr opsiwn delfrydol fydd pethau gwau un-liw neu wisgoedd. Dylid dewis esgidiau yn dibynnu ar yr ensemble a ddewiswyd. Er enghraifft, siwmper gwyn gyda chasgliadau gweledol, dwys sy'n gosod tynn gyda deer mewn lliwiau ysgafn ac esgidiau lliw brown. Wrth fynd i'r stryd, gallwch ychwanegu at y ddelwedd gyda siaced i lawr neu barc ac het.\nHefyd, gallwch chi godi siwmper neu waistcoat gyda'r un argraff ar gyfer coesau. A gwisgo set o ugg esgidiau cynnes, gallwch gael delwedd eithaf lliwgar.\nEsgidiau Fred Perry\nDillad gwyn yn y llawr\nBroga o plasticine\nBeth yw barn y arth?\nCadarnhad ar gyfer menywod beichiog\nGloksinia o hadau'r tŷ


Sut mae rhoi gwybod am newid yn fy amgylchiadau? - Cyngor Bwrdeistref Sirol Pen-y-bont ar Ogwr\nMae’n rhaid i chi roi gwybod i ni ar unwaith os bu newid yn eich amgylchiadau a allai wneud gwahaniaeth i’ch hawl bresennol i Fudd-dal Tai, Lwfans Tai Lleol neu Fudd-dal y Dreth Gyngor.\nNID yw rhoi gwybod i un o adrannau eraill y Llywodraeth.\nmegis Cyllid a Thollau EM, Canolfan Byd Gwaith neu’r Adran Gwaith a Phensiynau\nyn golygu y byddwn ni’n cael gwybod am y newidiadau.\nPryd mae’n rhaid i mi roi gwybod i chi am y newidiadau?\nDylech roi gwybod i ni cyn gynted ag y gallwch am unrhyw newidiadau yn eich amgylchiadau. Os na fyddwch yn gwneud hynny gallech golli budd-dal neu gallai eich budd-dal gael ei or-dalu.\nOs byddwch yn rhoi gwybod i ni o fewn un mis byddwn fel arfer yn cyfrifo’ch hawl newydd i fudd-dal o’r dydd Llun ar ôl y dyddiad y digwyddodd y newid. Os byddwch yn aros yn hwy na mis a bod y newid yn golygu y byddwch yn cael mwy o fudd-dal dim ond o’r dydd Llun ar ôl i chi roi gwybod i ni y gallwn gyfrifo’r budd-dal newydd. Byddai hyn yn golygu eich bod yn colli budd-dal.\nOs yw’r newid yn golygu y byddwch yn cael llai o fudd-dal byddwn wastad yn cyfrifo cyfradd newydd eich budd-dal o’r dydd Llun ar ôl dyddiad y newid. Os byddwch yn oedi cyn rhoi gwybod efallai y caiff eich budd-dal ei ordalu a chithau’n gorfod ei dalu’n ôl. Ar gyfer Budd-dal y Dreth Gyngor byddwn yn didynnu’r arian o’ch cyfrif Treth Gyngor a byddwch yn derbyn bil newydd sy’n dangos bod gennych fwy i’w dalu.\nSut y dylwn i roi gwybod i chi am unrhyw newidiadau?\nMae’n rhaid i chi roi gwybod i ni am unrhyw newidiadau’n ysgrifenedig. Dylech roi gwybod i ni beth sydd wedi newid ac ar ba ddyddiad y digwyddodd y newid, gan roi cymaint o fanylion â phosib i ni. Er enghraifft, mae arnom angen gwybod enw llawn a dyddiad geni rhywun sydd wedi dod i fyw gyda chi, yn ogystal â’r dyddiad y symudodd i mewn i’ch cartref. Fel arfer mae arnom angen rhyw brawf o unrhyw newidiadau ac mae angen dogfennau gwreiddiol arnom. Nid ydym yn derbyn llungopïau. Bydd dogfennau gwreiddiol yn cael eu llungopïo’n rhad ac am ddim yn y Swyddfeydd Dinesig neu yn unrhyw un o’r mannau cyswllt lleol.\nOs nad oes tystiolaeth gennych peidiwch ag oedi cyn rhoi gwybod i ni am y newid. Gallwch ddarparu prawf yn nes ymlaen pan fydd ar gael.\nPa fath o newidiadau y mae’n rhaid i mi roi gwybod i chi amdanynt?\nIsod ceir rhai enghreifftiau o’r mathau o newidiadau y dylech roi gwybod i ni amdanynt.\nNewidiadau mewn budd-daliadau Er enghraifft, os byddwch chi neu’ch partner yn rhoi’r gorau i dderbyn:\nUnrhyw fudd-dal arall.\nNewidiadau mewn incwm Er enghraifft, os oes newid yn yr incwm canlynol a dderbynnir gennych chi neu’ch partner:\nPobl sy’n byw gyda chi Er enghraifft,\nPan fo rhywun yn dod i fyw gyda chi neu’n symud allan.\nPan fo rhywun sy’n byw gyda chi’n dechrau gweithio neu’n rhoi’r gorau i weithio.\nPan fo newid yn incwm rhywun sy’n byw gyda chi.\nPan fo plentyn yn cael ei eni.\nPan fo plentyn yn gadael yr ysgol.\nCyfrifon banc, cynilion a buddsoddiadau Mae’n rhaid i chi roi gwybod i ni os oes unrhyw newidiadau yn eich cyfrifon banc, eich cynilion neu mewn buddsoddiadau eraill. Fodd bynnag nid oes rhaid i chi roi gwybod i ni am y newidiadau o ddydd i ddydd i’ch cyfrif cyfredol neu i werth cyfranddaliadau ar y farchnad stoc.\nRhenti preifat Mae’n rhaid i chi roi gwybod i ni os bydd unrhyw un o’r canlynol yn digwydd:\nOs bydd eich landlord yn cynyddu neu’n gostwng eich rhent.\nOs bydd y gwasanaethau sy’n gynwysedig yn eich rhent yn newid.\nOs bydd y rhan o’r eiddo yr ydych chi’n byw ynddi’n newid.\nNewidiadau eraill Mae angen i chi roi gwybod i ni os bydd unrhyw un o’r canlynol yn digwydd:\nOs byddwch yn byw oddi cartref.\nOs byddwch yn dod yn fyfyriwr/fyfyrwraig neu’n cwblhau cwrs.\nOs byddwch yn mynd i mewn i’r ysbyty.\nOs byddwch yn mynd i’r carchar.\nOs bydd gennych bartner o’r un rhyw, pa un a yw eich partneriaeth wedi’i chofrestru mewn Seremoni Sifil ai peidio.\nNid yw’r uchod yn cynnwys yr holl newidiadau y mae angen i ni wybod amdanynt. Os nad ydych yn sicr a oes angen i ni wybod am newid rhowch wybod i ni beth bynnag. Peidiwch â disgwyl tan y tro nesaf y byddwch yn llenwi ffurflen hawlio.


Ymweliad Ysgol - Eisteddfod Gerddorol Ryngwladol Llangollen\nProfiad Amlddiwylliannol Heb Ei Ail Ar Stepen eich Drws!\nMwynhewch liwiau Asia, dawnsio i rythmau De America, neidio i synau Affrica a dathlu treftadaeth ddiwylliannol Ewrop a’r cyfan heb orfod talu drwy’ch trwyn.\nYsgolion Cynradd Ysgolion Uwchradd\nCroesawn filoedd o ddisgyblion i’r Eisteddfod bob blwyddyn, sy’n rhoi cyfle addysgol perffaith iddynt brofi amrywiaeth ddiwylliannol a rhyngweithio rhyngwladol.\n“Mi wnaethon ni fynd â 50 o blant i’r Eisteddfod fel trip ysgol. Roedd gan y maes ddigon o stondinau ac arddangosiadau i’w difyrru drwy’r dydd, roedd pobl yno mewn gwisgoedd hardd o bob cwr o’r byd yn cerdded ar hyd y maes ac mi wnaethon ni hyd yn oed lwyddo i gael llun gyda’r anhygoel Bryn Terfel!! Y tu mewn i’r babell cawsom weld a chlywed corau a grwpiau dawns anhygoel. Mi wnaethon ni dreulio drwy’r dydd yno, ac fe wnaeth yr amser wibio heibio. Byddwn yn argymell hyn fel profiad cyfoethog bythgofiadwy, gyda lliwiau, synau, ac arogleuon y bwyd a’r bobl amrywiol… lle anhygoel, gwych a chyfeillgar.” (Athrawes, 2017)\nBob blwyddyn mae miloedd o bobl yn heidio trwy byrth Eisteddfod Gerddorol Ryngwladol Llangollen. Wrth grwydro o gwmpas y maes, cânt eu swyno drwy weld ymwelwyr rhyngwladol yn eu gwisgoedd cenedlaethol lliwgar, eu diddanu gan grwpiau yn perfformio ar un o’r tri llwyfan allanol (gan ymuno yn y dawnsio a’r canu yn aml), a’u bwydo gan lawer o siopau bwyd rhyngwladol sy’n gosod eu stondin yma am yr wythnos.\nGall y rhai sy’n dymuno, dreulio ychydig o amser yn eistedd yn y pafiliwn yn gwrando ar berfformiadau gan gorau blaenllaw neu unawdwyr lleisiol ac offerynnol rhagorol, neu wylio coreograffi rhyfeddol dawnswyr o bob cwr o’r byd mewn gwisg genedlaethol i gyfeiliant offerynnau anarferol.\nMae’r ŵyl wedi ei chynllunio ar gyfer pob oedran, ac mae’n gwbl gynhwysol, yn llythrennol mae yma ‘rhywbeth i bawb’, felly mae’n bleser mawr gennym wahodd ysgolion i fanteisio ar ein cynnig arbennig i ysgolion a dod â llond bws o blant a phobl ifanc i brofi’r achlysur cwbl unigryw yma. Cynigir hyn i gyd am ddim ond £5 y disgybl i ymweld ar dydd Iau neu ddydd Gwener\nEfallai eich bod yn chwilio am ffordd o wobrwyo disgyblion sydd wedi cyflawni rhywbeth arbennig yn ystod y flwyddyn, neu’n methu wynebu taith arall i barc thema; efallai bod angen i chi wella eich ymwneud ag ADCDF neu’n dymuno codi ymwybyddiaeth eich disgyblion am bobl o ddiwylliannau eraill. Efallai eich bod eisiau i’ch disgyblion brofi’r ffordd y mae cerddoriaeth a dawns yn cyfoethogi cymaint o fywydau. Beth bynnag yw’r rheswm gallwn warantu diwrnod o hwyl i chi hyd yn oed os yw’n glawio!\nOs hoffech gael rhagor o wybodaeth, cysylltwch â’r swyddfa ar 01978 862001. Gallwch hefyd ein dilyn ar Facebook (Llangollen International Musical Eisteddfod), Twitter (@llangollen_Eist), Instagram (llangollen_eisteddfod) neu ddod o hyd i ni ar YouTube (Llangollen1947).


‘Gwobr Genedlaethol Ysgolion Anogol’ i Ysgol Fabanod Cwmaber\nYN ddiweddar, cafodd y Wobr Genedlaethol Ysgolion Anogol ei dyfarnu i Ysgol Fabanod Cwmaber.\nMae’r Rhaglen Genedlaethol Ysgolion Anogol yn daith dros ddwy flynedd ar gyfer pob ysgol gyda’r nod o gynorthwyo eu disgyblion a’u rhanddeiliaid. A hithau’n seiliedig ar chwe egwyddor anogaeth, mae’r rhaglen yn galluogi ysgolion i ddatblygu ac ymgorffori diwylliant anogol sy’n gwella ymgysylltiad rhanddeiliaid. Mae’r rhaglen wedi’i datblygu gan ‘Nurtureuk’, awdurdod blaenllaw’r byd ar gyfer anogaeth mewn addysg a chorff dyfarnu’r Dystysgrif mewn Theori ac Ymarfer Grwpiau Anogaeth’, y cymhwyster â chydnabyddiaeth genedlaethol ar gyfer rhedeg grŵp anogaeth mewn ysgolion.\nNododd crynodeb yr asesydd yn yr adroddiad, “Mae’n amlwg o gynnwys y ffurflen gais a’r ffolder tystiolaeth bod gan Ysgol Fabanod Cwmaber ffocwsa dealltwriaeth gadarn o berthnasau cadarnhaol ac ymarfer cynhwysol. Roedd staff, wrth ysgrifennu’r ffurflen gais ac mewn trafodaethau yn ystod yr ymweliad achredu, yn defnyddio geirfa sy’n adlewyrchu ymrwymiad yr ysgol i ddatblygiad a lles dysgwyr uchelgeisiol a galluog, cyfranwyr mentrus a chreadigol, dinasyddion moesegol a gwybodus ac unigolion iach a hyderus. Defnyddiodd staff geiriau fel gofalgar, bywiog, diogel a gwerthfawr, roedden nhw’n gweld eu rôl fel un sy’n darparu cysondeb, cymorth, gofal a disgwyliadau uchel.\nYn ogystal â hynny, roedd disgyblion yn cael ei disgrifio fel “hapus, cyfforddus, hyderus a chyfeillgar” gyda staff yn cael eu canmol am eu dull “agored a siriol”. Ar ôl siarad â disgyblion o flwyddyn 2, roedd gan yr asesydd yr argraff bod “y rhain yn blant a oedd, o’u cysylltiad cynharaf â’r ysgol, wedi cael cymorth i ddatblygu llythrennedd a deallusrwydd emosiynol ac yn gallu troi at oedolion am help a chymorth â hyder”.\nDywedodd Bethan Davies, Pennaeth Gweithredol Ysgol Fabanod Cwmaber:\n“Rydw i wrth fy modd bod amgylchedd hynod gynnes ac anogol ein hysgol wedi cael ei gydnabod gyda’r wobr hon.”\nMeddai’r Cynghorydd Ross Whiting, Aelod Cabinet dros Addysg a Chyflawniad:\n“Rwy’n falch bod Ysgol Fabanod Cwmaber wedi cael y gydnabyddiaeth genedlaethol y mae’n ei haeddu’n fawr. Mae’r wobr yn adlewyrchu’r effaith cadarnhaol a phwysig y mae ymrwymiadau’r ysgol, staff, disgyblion a rhieni i amgylchedd anogol wedi cyflawni ar draws yr ysgol.”\nTags: ‘Gwobr Genedlaethol Ysgolion Anogol’ Ysgol Fabanod Cwmaber. Cyngor Caerffili\nPrevious Apêl Maethu Sir Fynwy i gefnogi person yn ei harddegau sy’n ‘ifanc, deallus a doniol’\nNext Cyngor Caerffili yn ailddatgan ymrwymiad i hyrwyddo goddefgarwch a chynhwysiant


Syllu ar walia' | O'r Pedwar Gwynt\nY Lolfa, 192tt, £8.99, Medi 2017\nDetholiad o'r gyfrol newydd\nChafodd fy rhieni fawr o drafferth efo fi pan o’n i’n tyfu i fyny. Mae yna strîc gwyllt iawn yndda i a dwi wastad wedi cael fy nenu at bobol wyllt sy’n gwthio’r ffiniau ond, yn y bôn, dwi’n reit geidwadol ac yn ymwybodol o fy ffiniau fy hun. Heblaw am ôl-gatalog sy’n cynnwys: cael fy nal yn dwyn yn Llandudno yn bedair ar ddeg ... cael fy nal yn smocio yn yr ysgol yn bymtheg oed ... Mam a Dad yn ffeindio potel o amyl nitrate yn fy mag yn ystod y flwyddyn gyntaf yn coleg ... a methu’r ail flwyddyn yn dilyn diffyg cyflwyno saith gwaith cwrs ... fe gawson nhw amser digon anghythryblus gen i.\nRoedd tyfu i fyny mewn teulu hapus dosbarth canol Cymraeg yn gyfforddus a hawdd ac roedd yr ymgiprys anghyfarwydd â’r heddlu ac awdurdodau’r ysgol yn ychwanegu’r ddrama angenrheidiol i fywyd y ferch lawn asbri.\nEr i mi ddatgan, wrth drafod y Mileniwm mewn dosbarth Bywydeg yn 1983, y byddwn – a minnau’n mynd i fod mor hen â 28 oed erbyn y flwyddyn dyngedfennol honno – yn briod â dau o blant erbyn hynny, tydw i erioed wedi gwirioneddol gredu hynny ym mêr fy esgyrn. Hyd yn oed pan oeddwn yn blentyn, a fy chwaer fach yn magu degau o ddoliau ac yn chwarae ‘priodas’ yn yr ardd gefn, doedd o ddim yn rhywbeth roeddwn i wirioneddol yn ei chwennych. Mae fy mherthnasau hirdymor i gyd wedi bod yn rhai i’w trysori ac mae pob un ohonyn nhw wedi fy siapio, ryw faint, nes fy mod y person ydw i heddiw. Ond tydw i erioed wedi dod yn agos at allu meddwl am ymrwymo i un person am weddill fy oes.\nDwi hefyd yn gorfod cyfaddef wedi blynyddoedd o bendroni, bod ’na rywbeth anaeddfed iawn amdana i pan mae’n dod at faterion carwriaethol. Dwi’n grochan plentynnaidd o styfnigrwydd, gorddamcaniaethu, safonau rhy uchel a diffyg safonau a dwi’n dal yn crefu cyffro. Mae bod yn onest am fy nheimladau’n broblem fawr i mi. Am ryw reswm dwi’n teimlo bod dangos ’mod i ‘angen’ rhywun yn wendid.\nAnghofia i fyth fod yng nghefn tacsi gyda hen gariad a hwnnw’n gofyn, oriau ar ôl dod â’r berthynas i ben a minnau’n gafael yn dynn amdano, pam nad o’n i wedi dangos yn y gorffennol ’mod i ei angen fel hyn? Roedd wedi teimlo nad oedd yn ddigon i mi, ond y gwir amdani oedd ’mod i’n ei garu â phob tamaid o fy modolaeth a doeddwn i erioed wedi bod angen neb cymaint ag yr o’n i ei angen o yr eiliad honno. Doeddwn i erioed wedi dweud hynny wrtho. Ro’n i’n methu. Roedd hi’n rhy hwyr. Roedd ei galon wedi symud ymlaen at rywun fyddai’n ei rhoi hi yn ei phoced a’i chadw’n gynnes a saff am byth, ac roedd o’n haeddu hynny. Wrth fynd yn hŷn, dwi’n sylweddoli bod angen dweud wrth y bobol arbennig yn eich bywyd eich bod chi eu hangen nhw yn y bywyd hwn. Mae teimlo bod rhywun eich angen chi yr un mor bwysig â’r teimlad eich bod chi eu hangen nhw. Dwi’n hollol ymwybodol o’r broblem a dwi’n gweithio ar fod fel y genod mawr i gyd, ond dwi hefyd yn gwybod bod gwreiddyn y duedd hon wedi ei blannu ymhell iawn yn ôl.\nMan cychwyn y diffyg oedd pan o’n i’n chwech oed. Roedd pobol pentref Dolwyddelan wedi trefnu parti ffarwél i’r prifathro ifanc oedd yn gadael yr ysgol fach gefn gwlad am borfeydd brasach dinas fawr Bangor. Dad oedd y prifathro hwnnw a doeddwn i ddim yn hapus o gwbwl efo’i benderfyniad hunanol. A dweud y gwir, ro’n i wedi crio’n solat yn nhoilet yr ysgol am dri mis cyfan ers i Mam a Dad dorri’r newydd echrydus i fy chwaer fach a minnau. Roedd fy eczema wedi penderfynu gwneud ei ymddangosiad mwyaf dramatig erioed i ddathlu’r digwyddiad. Roedd hyn yn gwneud fy ngwefusau’n debycach i rai merch Mick Jagger a Dolly Parton na merch Wil a Marian o Ddolwyddelan.\nCoron y parti bondigrybwyll i blant y pentref oedd disgo lle byddai pob un o ddau ddeg tri disgybl yr ysgol yn chwyrlïo o gwmpas gyda’i gilydd, fel topiau gwallgo, gan gyrdlo’r pop a’r creision yn eu stumogau cyffrous ar yr un pryd.\nRoeddwn i mewn cariad dwfn efo Dafydd Efail Fach, ond oherwydd awch fy nhad i ddringo’r ysgol lwyddiant academaidd, roedd y garwriaeth yn gorfod dod i ben. Doedd perthynas ddaearyddol bell ddim yn mynd i barhau, yn enwedig gan y byddai o leiaf ddeng mlynedd cyn y byddai’r ddau ohonom yn gymwys i gael trwydded yrru a doedd y geiriau ‘ffôn symudol’, na ‘ffôn’ hyd yn oed, ddim yn ein geiriadur yn 1977.\nA minnau’n gwisgo’r crys T brynodd ei fam i mi ar fy mhen- blwydd ac yn grachan feddal weflog o glust i glust (ydych chi’n gweld patrwm?), eisteddais yn y gornel, yn un lwmp o hunandosturi, yn disgwyl i fy arwr groesi’r stafell a gofyn am ddawns. Ein dawns ffarwél. Dyma’r hogyn fferm penfelyn a afaelodd yn fy llaw o dan y bwrdd a chynnig ei lefrith cynnes i mi bob bore am ddwy flynedd gyfan. Edrychodd ei lygaid gleision i fyw fy llygaid cochion clwyfus a chamodd y coesau bach gwyn â phlastar Mr Bump ar bob pen-glin tuag ataf yn nerfus.\n‘T’isho dawnsio?’ gofynnodd.\nRoedd fy nghalon yn taranu a minnau’n cosi drosta’i diolch i’r eczema. Dyma fy moment fawr. Yn y chwe blynedd roeddwn i wedi bod ar y ddaear, fues i erioed isho rhywbeth gymaint â hyn.\n‘Na, dim diolch,’ atebais. Roedd y gwreiddyn wedi ei blannu. A does dim wedi newid. Pan fo’r byd i gyd o ’mlaen dwi’n dewis dweud ‘na’ ... Mi ddof. Mi dyfaf i fyny ryw ddiwrnod. Gobeithio.\nGallaf ei ddweud o bellach. Gallaf ei gyfaddef a’i dderbyn o. Tydw i ddim wedi bod yn hapus ers y diwrnod y collais i Mam. Ddim yn wirioneddol hapus. Wrth gwrs, tydw i ddim yn byw bob dydd yn cario fy ngalar ar fy ysgwyddau i bawb ei weld, ond tydw i ddim wedi bod yr un fath ag oeddwn i cyn Mawrth y seithfed, 1997. Tydy’r byd ddim wedi bod yr un fath ers y diwrnod hwnnw a fydd o fyth yr un fath eto.\nDoes ’na neb yn dweud wrthych am y boen uffernol sy’n eich bwyta yn fyw, yn crafu eich calon a lluchio eich perfedd tu chwith allan. Does ’na neb yn eich paratoi am yr udo mewnol ac allanol sy’n ddychryn i’ch clustiau eich hun weithiau, a does neb yn dweud y bydd gennych ofn pellhau o’r math yma o fod.\nToeddwn i ddim yn medru dweud y geiriau ‘Mae Mam wedi marw’ am tua blwyddyn ar ôl ei marwolaeth. Roeddwn i’n darganfod ffyrdd o osgoi rhoi’r geiriau mewn brawddeg rywsut oherwydd, yn fy nghalon, doeddwn i ddim isho derbyn ei bod hi, yn bum deg un oed, wedi fy ngadael ar fy mhen fy hun yn y byd. Mae colli eich mam yn chwech ar hugain oed fel bod ar goll mewn drysfa goediog dywyll, yn trio chwilio am y dafnau o haul ysbeidiol rhwng y canghennau i gynhesu’r wyneb a’ch arwain tuag adra. Pan aeth Mam, fe aeth fy adra i.\nMae dwy ran i fywyd bellach. Bywyd efo Mam a bywyd heb Mam, neu i’w roi yn ei ffurf emosiynol, y dyddiau hapus a’r dyddiau di-angor. Tydw i ddim yn ymddiheuro am drymder y dweud am ’mod i’n gwybod y bydd y garfan sydd wedi colli yn deall. Roedd ceisio ymddangos fel person normal yn y misoedd wedi ei marwolaeth yn anodd. Roedd y coesau’n dal i fy nghario, roedd y gwefusau’n dal i symud a siarad yr un hen ystrydebau, a’r llygaid yn dal i wenu’n ddiolchgar wrth i bobol wingo eu cydymdeimlad i fy nghyfeiriad i. Ond y tu mewn roedd mwnci bach yr ymennydd yn cyfansoddi ei naratif ei hun. Nid fi ydw i rŵan. Tydy’r byd ddim yn gwneud synnwyr bellach a bydd popeth am symud yn araf o hyn ymlaen.\nTydy ffieidd-dod at farwolaeth byth yn eich gadael. Mae canser yn fastard ac mae’r ffordd mae’n dinistrio bod dynol, yn cicio’r anadl o’r corff, yn eich gadael yn fud. Mae’r chwydu, y gwaed a’r dafnau gwallt, y piso, yr aroglau halen ar y croen a’r cafnau llygaid gwag yn ddigon i’ch gyrru’n orffwyll. Mae dyddiau o ffwndro cyffuriol wedi chemotherapy a’r colli rheolaeth cyhyrol yn eich gadael yn oer. Ond nid unrhyw fod dynol oedd hon. Fy mam i oedd hon ac roedd yn rhaid gwylio’r lleidr di-egwyddor yn ei chipio o flaen fy llygaid a minnau’n methu gwneud dim. Drwy fynd â hi, mi aeth â darn ohona i. Mi gododd gyllell i stumog fy mywyd a’i rwygo.\nRoedd hi’n 3.30 ar y pnawn Gwener hwnnw pan ganodd y gloch ar y ddirprwy brifathrawes. Roedd hi hefyd ddyddiau’n unig cyn Sul y Mamau. Roedd y siopau’n llawn o’r cardiau siwgrllyd, y balŵns a’r blodau bondigrybwyll. Go brin y gwyddem ni bump wythnos ynghynt, pan aeth hi i mewn i Ysbyty Gwynedd i leddfu haint ar syst ar yr iau, mai derbyn blodau ac nid eu rhoi y byddem ni ar y Sul arbennig hwnnw. Gall blodau fod yn hyll. Mae gweld lili wen fach yn mentro drwy erwinder y gaeaf, ac yn ennill ei brwydr flynyddol, yn fy atgoffa o’r frwydr gollodd Mam. Mae’r lili’n plygu ei phen wrth fy ngweld i bellach. Mae ei heuogrwydd yn amlwg.\nMae edrych ar y lleuad, bod yn Tesco a chamu i mewn i fàth poeth yn amlygu’r golled. Alla i ddim egluro pam, ond dyna’r peth efo hyrddiau hiraeth, maen nhw’n gallu dod o nunlle. Maen nhw’n ddisgwyliedig yng nghyngerdd Nadolig plant fy chwaer, a phan anwyd y plantos hynny (yn enwedig gan fod fy chwaer fach wedi mynnu geni tri ohonyn nhw i gyfeiliant ‘Nos Da, Mam’, Steve Eaves) ond y rhai gwaethaf ydy’r rheiny sy’n neidio o’r cysgodion ac yn eich llarpio fel arth.\nDdoe, mi es i i brynu anrheg i ffrind grefftus sydd wedi cael clun newydd. Camais i mewn i’r siop grefftau yn llawen efo’r bwriad o brynu pelen o wlân neu focs macramé iddi. A dyna lle’r oedd o. Y bocs i chwalu fy nydd yn deilchion. PAPER ART CARDS FOR ALL OCCASIONS. Bedair blynedd ar bymtheg ynghynt, Nadolig olaf fy mam, roedd hi wedi derbyn yr union focs yn anrheg gan ei ffrind. Wedi i’w chyfaill artistig ddangos sut oedd gwneud y cardiau i Mam – rhyw flodyn bychan cynnil gwyrdd ar un, adenydd pili pala piws ar y llall a rhosyn coch o bapur sidan ar un arall daeth yn amser i Mam ‘gael go’. Agorais y drws wedi awr o ddistawrwydd llethol a dyna lle’r oedd hi’n glitter a glud o’i chorun i’w sawdl. Tameidiau o bapur aur a choch yn hongian o’i wig a’r wên fwyaf ar ei gwefusau sych. Roedd y cerdyn yn un carnifal o flodau a malwod, o we pry cop a balŵns a bwnis. Cododd y campwaith amryliw efo’i llaw ansad. ‘Unwaith gychwynnish i, o’n i methu stopio. Mae o’n ridicilys, dydy!’ Dechreuodd y ddwy ohonom chwerthin, a droiodd yn grio ac yn udo. Gafaelais yn ei hesgyrn brau gan wybod mai’r cerdyn hwn fyddai fy nhrysor pennaf am byth. Rhedais allan o’r siop yn Canton â’r arth fawr ar fy sodlau.\nMae’n bwysig i mi fy mod yn ei chofio fel ag yr oedd hi. Mae’n hawdd mytholeiddio person wedi iddyn nhw farw ac mae hynny’n un o fy ofnau mawr. Tydw i ddim isho i Mam fod yn ddarlun dilychwin yn fy mhen. Dwi’n mynnu cofio ei ffaeleddau hefyd oherwydd mai yn y ffaeleddau hynny dwi’n dod i adnabod fy hun. Y gorsensitifrwydd, y blerwch a’r gorymateb. Mae hi’n fyw o hyd yndda i. Wrth i mi edrych yn y drych a gweld fy hun yn heneiddio, gwelaf ei hwyneb hi’n syllu’n ôl arna i. Ydy hi’n hapus efo pwy ydw i heddiw, neu ydy hi’n gallu gweld y dinistr mewnol y tu ôl i’r llygaid celwyddog?\nDoes dim yn eich paratoi ar gyfer y diwedd. Cysur gwag ydy gwybod y gwir. Pan ddywedodd y doctor fod ganddi rhwng tri mis a thair blynedd, dim ond y tair blynedd glywais i ac roedd hynny’n llawer yn rhy fyr. Bedwar mis yn ddiweddarach, wrth i fywyd lithro’n boenus ohoni, doeddwn i ddim wedi gofyn iddi am ei hofnau dwysaf. Mae hynny’n fy nghadw’n effro’r nos. Pam na fues i’n ddigon o ddynes i edrych i fyw ei llygadau a dweud ’mod i’n gwybod ei bod yn marw. Yn marw. Y gair na feiddiais ei yngan wrthi. Pam na luchiais fy anaeddfedrwydd o’r neilltu a gafael yn ei llaw y noson honno o flaen y tân, wrth iddi dagu ar ei bwyd, a thrafod ei hofnau? Wrth ei gwylio’n codi oddi ar y tŷ bach yn ward Alaw a tharo ei phen yn erbyn y sinc, wrth i’w choesau roi oddi tani, pam na wnes i gydnabod y dychryn yn ei llygaid a siarad am y diwedd? Pam na ddywedais i wrthi ’mod i’n mynd i’w cholli hi am byth?\nChwech ar hugain oed oeddwn i ac roedd gen i ofn cydnabod y gwir. Dwi’n barod rŵan, Mam. Roeddwn i’n barod pan glywais y griddfan olaf wrth i’r anadl ddianc o’i hysgyfaint.\nRoeddwn i’n barod yr eiliad y rhoddais fy ngwefusau ar ei gwefusau glas a dychryn wrth deimlo mor oer oedden nhw. Ond roedd hi wedi mynd.\nHeddiw, wedi bron i ddau ddegawd o hel meddyliau a chwarae’r sgyrsiau y dylem fod wedi eu cael, dwi’n sylweddoli mai dim ond un peth sydd angen ei ddweud. Dwi’n eich colli chi a tydw i ddim am i hynny newid fyth. Do, pan aethoch chi, fe aeth rhan ohona i ond gallaf ddysgu byw efo hynny.\nCaiff Syllu ar walia’ ei lansio yn Gwin Dylanwad Wine yn Nolgellau ar nos Iau, 5 Hydref 2017, am 7.30yh.\nBydd Ffion Dafis yn sgwrsio gyda'r awdures Bethan Gwanas ac fe fydd yna gerddoriaeth fyw gan Osian Morris.\nDiolch i wasg Y Lolfa am ganiatâd i gyhoeddi’r detholiad hwn.\nHunangofiannau, Ffion Dafis\nYn y chwe blynedd roeddwn i wedi bod ar y ddaear, fues i erioed isho rhywbeth gymaint â hyn. ‘Na, dim diolch,’ atebais. Roedd y gwreiddyn wedi ei blannu. A does dim wedi newid\nDyddiad cyhoeddi: 04·10·2017


Adroddiad Monitro Blynyddol Safonau’r Gymraeg | Electoral Commission\nAdroddiad Monitro Blynyddol Safonau’r Gymraeg\nSafonau cyflenwi gwasanaethau, llunio polisi a gweithredu\nManylion pellach ac arferion da\nEdrych ymlaen a camau nesaf\nCyhoeddwyd gyntaf: 26 Medi 2019 Diweddarwyd ddiwethaf: 24 Medi 2021\nYn unol â Safon 152, rydym wedi paratoi yr adroddiad hwn i ddangos ein cydymffurfiaeth â Safonau’r Gymraeg yn ystod blwyddyn ariannol 2020-21. Mae hyn yn cynnig cyfle gwerthfawr i ni ddangos ein hymrwymiad sefydliadol i’r iaith Gymraeg, a’i phwysigrwydd i’n gwaith yng Nghymru. Cydlynir y gwaith o sicrhau cydymffurfiaeth â Safonau’r Gymraeg gan y Comisiwn Etholiadol yng Nghymru, gyda chefnogaeth a mewnbwn cydweithwyr a thimau eraill ar draws y sefydliad.\nYn ystod y cyfnod 2020-21, roedd wyth aelod staff amser llawn yn Swyddfa Cymru’r Comisiwn Etholiadol, a dau ohonynt yn rhugl yn y Gymraeg. Yn ddiweddar, cynhaliwyd archwiliad o allu Cymraeg pob aelod staff sy’n gweithio i’r Comisiwn Etholiadol yng Nghymru. Asesodd aelodau staff eu lefel eu hunan, fodd bynnag mae lefelau rhai aelodau staff sydd bellach wedi gadael wedi eu hamcangyfrif.\nMae’r lefelau’n amrywio rhwng 1 a 5 (0 = dim lefel, 1 = mynediad, 2 = sylfaenol, 3= canolradd, 4= datblygiedig, 5 = hyddysg ) mewn pedwar categori (gwrando; siarad; darllen; ysgrifennu). Ni ddatgelir hunaniaeth aelodau staff unigol; yn hytrach, cyfeirir atynt fesul rhif.\nGall pob aelod staff gyfarch eraill trwy gyfrwng y Gymraeg, a gwnânt felly wrth ateb pob galwad ffôn. Gallant hefyd gyfeirio rhanddeiliaid neu aelodau o’r cyhoedd at ein staff Cymraeg a’n gwasanaethau Cymraeg.\nYn ogystal â’r wyth aelod staff amser llawn, cyflogwyd dau aelod staff dros dro rhwng mis Mawrth a mis Mai 2021 i weithio ar y llinell gymorth yn arwain at etholiadau’r Senedd a Chomisiynwyr yr Heddlu a Throseddu. Roedd y ddau gyflogai hyn yn rhugl yn y Gymraeg ac o’r herwydd yn gallu darparu gwasanaeth Cymraeg i unrhyw un a oedd yn cysylltu â ni trwy ddefnyddio’r llinell gymorth hon.\nMae gan staff yng Nghymru y gallu i fynychu gwersi Cymraeg gyda chefnogaeth y sefydliad, a chânt eu hannog i wella eu sgiliau Cymraeg.\nMae gennym oddeutu 171 o aelodau staff yn gweithio ar draws y DU.\nNi aeth unrhyw aelodau staff ar gwrs trwy gyfrwng y Gymraeg yn ystod y flwyddyn ddiwethaf. Fodd bynnag, yn unol â Safon 124, mae aelodau staff yn ymwybodol bod cyrsiau hyfforddiant a gynigir yn fewnol ar gael trwy gyfrwng y Gymraeg, os dymunir felly.\nYn ychwanegol at y wybodaeth a ddarparwn mewn perthynas â’n polisi defnyddio’r Gymraeg yn fewnol, rydym yn darparu termau a brawddegau\nCymraeg defnyddiol i’n haelodau staff. Bydd y termau hyn yn annog staff nad oes ganddynt sgiliau iaith Gymraeg i roi cynnig ar gyfarch pobl yn Gymraeg, a defnyddio peth Cymraeg bob dydd.\nI sicrhau bod rhanddeiliaid Cymraeg yn cael eu cyfarch yn Gymraeg, mae staff y Comisiwn Etholiadol yng Nghymru wedi eu hyfforddi i gyfarch pobl dros y ffôn yn Gymraeg/yn ddwyieithog.\nSwyddi yn Swyddfa Cymru’r Comisiwn Etholiadol a hysbysebwyd yn y flwyddyn ddiwethaf\nYn y flwyddyn ddiwethaf, hysbysebom y swyddi canlynol:\nCyfieithydd (swydd amser llawn)\nSwyddog Cyfathrebu (cyfnod penodol)\nCynghorydd – Cymru (swydd amser llawn)\nHysbysebwyd y dair swydd yn allanol ac yn ddwyieithog.\nNodwyd bod sgiliau Cymraeg yn hanfodol i’r rôl yn swydd ddisgrifiad y Cyfiethydd a’r swydd Swyddog Cyfathrebu. Yn swydd ddisgrifiad y Cynghorydd nodwyd bod sgiliau iaith Cymraeg yn ddymunol.\nCafodd y ddwy swydd allanol, dros dro y cyflogwyd i weithio ar y llinell gymorth yn arwain at etholiadau’r Senedd a Chomisiynwyr yr Heddlu a Throseddu eu hysbysebu gyda sgiliau Cymraeg yn hanfodol, a phenodwyd dau siaradwr Cymraeg rhugl i’r ddwy rôl.\nCwynion a dderbyniwyd gan y cyhoedd\nMae’r adran hon yn mynd i’r afael â chwynion mewn perthynas â materion cyflenwi gwasanaeth, llunio polisi, a gweithredu. Mae hyn yn cwmpasu unrhyw gŵynion a wnaed yn uniongyrchol i Swyddfa Cymru’r Comisiwn Etholiadol neu unrhyw un o’n swyddfeydd eraill yn y DU.\nRydym wedi rhoi mesurau ar waith i sicrhau bod aelodau’r cyhoedd yn gallu cyflwyno cwyn trwy gyfrwng y Gymraeg, ac ein bod yn ymateb yn Gymraeg i gŵynion a dderbyniwyd trwy gyfrwng yn Gymraeg, ac na fydd cyflwyno cwyn yn Gymraeg yn peri unrhyw oedi.\nYn ystod y flwyddyn ariannol 2020-21, derbyniasom hysbysiad am gŵyn i Gomisiynydd y Gymraeg ynghylch y modd y gwnaethom gymhwyso Safonau’r Gymraeg at gais i gofrestru plaid wleidyddol. Ychydig wedi hynny, fe wnaethom hefyd dderbyn llythyr cyn-weithredu ynghylch achos cyfreithiol posibl mewn perthynas â’n penderfyniad am yr un cais. Ar ôl ystyried y pwyntiau yn y llythyr, fe wnaethom benderfynu ystyried y cais cofrestru o’r newydd i sicrhau yr eid i’r afael â’r broses a’r ystyriaethau priodol, ac rydym wedi gwneud hyn. O’r herwydd, ni chyflwynwyd achos cyfreithiol. Fel y byddwch yn ymwybodol, cynhaliodd Comisiynydd y Gymraeg ymchwiliad i rai materion a godwyd yn y gŵyn, ac fe sicrhaom y darparwyd pob cymorth iddo.\nAr ddiwedd cyfnod 2020-21 roedd yr ymchwiliad yn dal i fynd rhagddo. Fodd bynnag derbyniwyd perfyniad terfynol yr ymchwiliad ym mis Awst 2021. Daethpwyd i’r casgliad nad oedd y Comisiwn Etholiadol wedi methu â chymhwyso â safonau’r Gymraeg. Cyflwynwyd argymhellion arferion gorau yn yr adroddiad terfynol, ac rydym yn gwireddu yr argymhellion hyn yn y flwyddyn ariannol 2021-2022.\nYsgogodd ymchwiliad Comisynydd y Gymraeg inni gynnal adolygiad mewnol i’n cydymffurfiaeth â safonau’r iaith Gymraeg gyda chymorth cwmni Ateb. Cynhaliwyd ymchwiliad manwl gan dargedu meysydd gwasanaeth allweddol sy'n wynebu'r cyhoedd yn ogystal â rhaglen o ymgysylltu â rhanddeiliaid mewnol. Yna cynhaliwyd adolygiad manwl i bum maes gwasanaeth lle cynhaliwyd trafodaethau mwy manwl gyda’r staff perthnasol. Cwblhawyd adolygiad desg o bolisïau, prosesau ac adroddiadau mewnol perthnasol hefyd.\nYn sgîl yr adolygiad mewnol, cyflwynodd Ateb Gynllun Gweithredu drafft ym mis Mawrth 2021 er mwyn cryfhau cydymffuriaeth ein sefydliad gyda’r safonau iaith. Bydd y Cynllun Gweithredu hwn hefyd yn cael ei weithredu yn ystod blwyddyn ariannol 2021-2022.\nDerbyniasom un cwyn uniongyrchol gan aelod o’r cyhoedd mewn perthynas â’n cydymffurfiaeth â Safonau’r Gymraeg rhwng 1 Ebrill 2020 a 31 Mawrth 2021. Roedd y gŵyn yn ymwneud â hysbysiad swydd nad oedd yn ddwyieithog. Roedd y gŵyn yn honni bod y Comisiwn yn torri safonau 48, 132, 132A, 133, 133A, 135.\nCydnabyddwyd y gŵyn o fewn y 20 diwrnod gwaith a osodir arnom i ymateb i gwynion. Daethom i’r casgliad nas torrwyd safonau 132 a 132A, fodd bynnag torrwyd safonau 48, 133 a 133A. Yn annibynnol ar y gŵyn, penderfynom i dynnu’r recriwtio, ac felly ni chafodd neb eu hanfanteisio.\nMae gennym fesurau ar waith i sicrhau bod ein holl ohebiaeth â rhanddeiliaid yng Nghymru yn cael ei hanfon yn ddwyieithog. Yn ogystal â hyn, mae yna fesurau ar waith i sicrhau bod unrhyw ohebiaeth rydym yn ei derbyn yn Gymraeg yn derbyn ateb yn y Gymraeg.\nRydym yn cofnodi dewis iaith rhanddeiliaid yng Nghymru, gan sicrhau bod cyfathrebu yn digwydd yn yr iaith honno. Gofynnir i randdeiliaid eraill nodi eu dewis iaith pan nad yw’n hysbys.\nMae mesurau ar waith i sicrhau bod pob aelod o’r cyhoedd sy’n cysylltu â ni trwy e-bost neu dros y ffôn yn gallu gwneud felly yn Gymraeg, ac na fydd gwneud felly yn peri oedi. Os yw aelod o’r cyhoedd yn ein ffonio ac yn dymuno defnyddio’r Gymraeg, gallant wneud hynny. Os nad oes siaradwr Cymraeg ar gael, rhoddir dewis i’r person gael eu galw’n ôl cyn gynted ag y bydd siaradwr Cymraeg ar gael.\nYn hyn o beth, mae gennym linell ffôn Gymraeg sy’n trosglwyddo’n uniongyrchol i aelod staff Cymraeg, gyda thri siaradwr Cymraeg rhugl yn gweithio yn Swyddfa Cymru ar hyn o bryd (2020-21), does dim perygl na fydd yr alwad yn cael ei ateb o fewn amser rhesymol.\nMae ein holl ddeunydd cyhoeddusrwydd a hysbysebu sy’n targedu cynulleidfaoedd yng Nghymru, neu sy’n cynnwys gwybodaeth sy’n berthnasol i Gymru, yn cael ei gynhyrchu yn ddwyieithog. Yn ychwanegol at hyn, mae cyfran sylweddol o’n deunydd cyhoeddusrwydd a hysbysebu nad ydyw o reidrwydd yn effeithio ar Gymru, neu sydd heb ei anelu at gynulleidfaoedd yng Nghymru yn benodol, hefyd yn cael ei gyfieithu. Mae hyn yn bennaf er mwyn sicrhau bod ein gwefan yn ddwyieithog.\nMae pob ymgyrch a gynhelir yng Nghymru, neu sy’n ymwneud â Chymru, yn ddwyieithog. Parhawyd â gwaith ar ein hymgyrch ddwyieithog ‘Croeso i’ch Pleidlais / Welcome to Your Vote’ a sefydlwyd ym mlwyddyn ariannol 2019-2020, roedd yr ymgyrch wedi ei hanelu at y pleidleiswyr hynny sydd newydd eu rhyddfreinio o ganlyniad i Ddeddf Senedd ac Etholiadau (Cymru) 2020.\nYn ystod y flwyddyn ariannol 2020-21 lansiwyd ein hymgyrch ‘Oes 5 munud ‘da ti / Got 5’ a oedd yn ymgyrch yn annog pobl i gofrestru i bleidleisio yn Etholiadau Mai 2021. Yn ogystal â hyn, creuwyd adnoddau dwyieithog ar-lein ynglŷn â’r broses ddemocrataidd er mwyn i addyswgyr ac athrawon gael eu defnyddio.\nPan fyddwn yn trefnu i ymwelwyr fynychu cyfarfodydd, mae yna fesurau ar waith i sicrhau bod yr ymwelwyr hyn yn derbyn gwasanaeth Cymraeg, os dymunant; cânt eu hysbysu am hyn yn rhagweithiol. Rydym yn gofyn iddynt p’un a oes angen gwasanaeth derbynfa Cymraeg arnynt, fodd bynnag yn ystod blwyddyn ariannol 2020-21 nid oedd hyn yn berthnasol gan nad oedd neb yn ymweld â’r swyddfa. Mae cyfieithu ar y pryd ar gael i randdeiliaid sy'n dymuno cyfrannu trwy gyfrwng y Gymraeg mewn cyfarfodydd rhithwir pan fydd cylch gorchwyl cyfarfod yn nodi y bydd yn cael ei gynnal yn Gymraeg a Saesneg. Rydym hefyd yn darparu cyfieithu ar yr un pryd mewn digwyddiadau lle gwahoddir rhanddeiliaid, e.e. digwyddiad ar gyfer ymgeiswyr ac asiantau neu ymgyrchwyr nad ydynt yn bleidiau.\nMae ein holl negeseuon/trydariadau sy’n ymwneud â Chymru neu sy’n effeithio ar Gymru yn cael eu cyhoeddi yn ddwyieithog ar ein cyfrifon cyfryngau cymdeithasol. Mae yna un cyfrif Twitter dwyieithog (@ElectoralWales) sy’n cael ei reoli gan staff y Comisiwn Etholiadol yng Nghymru. Caiff gwybodaeth sydd wedi ei bwriadu yn benodol ar gyfer Cymru ei chynhyrchu a’i rhannu gan y cyfrif hwn. Crëir trydariadau yn ddwyieithog, naill ai o fewn trydariad unigol, neu drwy drydariad ar wahân a gaiff ei rannu ar yr un pryd.\nOs bydd unrhyw un yn cysylltu â ni yn Gymraeg trwy ein cyfryngau cymdeithasol, mae yna fesurau ar waith i sicrhau eu bod yn derbyn ateb yn y Gymraeg, ac nad yw hynny yn peri oedi.\nCanllawiau a chynnwys arall\nMae ein holl ganllawiau a chynnwys arall sy’n berthnasol i Gymru yn cael eu cynhyrchu yn ddwyieithog, a chaiff y fersiynau Cymraeg a Saesneg eu cyhoeddi ar yr un pryd fel nad oes bwlch o ran y ddarpariaeth Gymraeg. Lle bo diweddariadau, caiff y fersiynau Cymraeg eu diweddaru ar yr un pryd â’r fersiynau Saesneg. Lle bo darpariaeth Gymraeg ar gael, caiff ei hyrwyddo yn rhagweithiol, ac mae’r opsiwn ar gyfer cynnwys Cymraeg yn cael ei ddangos yn glir ar gynnwys Saesneg cyfatebol.\nPolisi defnyddio’r Gymraeg yn fewnol\nMae gennym bolisi ar ddefnyddio’r Gymraeg yn fewnol yn y Comisiwn Etholiadol yng Nghymru. Mae’r ddogfen hon yn nodi bod yna fesurau ar waith i sicrhau bod unrhyw aelod staff sy’n gweithio yn Swyddfa Cymru’r Comisiwn Etholiadol yn gallu derbyn gwasanaethau mewnol trwy gyfrwng y Gymraeg, os dymunant.\nMae’r ddogfen hon ar gael i’n holl aelodau staff trwy ein mewnrwyd. Mae polisïau perthnasol sy’n ymwneud â defnyddio’r Gymraeg ar gael yn adrannau AD ein mewnrwyd.\nMae gennym system cwbl ddwyieithog. Mae ein holl bolisïau adnoddau dynol wedi eu cyfieithu, ac maent oll ar gael yn ddwyieithog\nMae gwybodaeth sy’n ymwneud â phob cam o’r broses recriwtio yn ddwyieithog pan fo mewn perthynas â’r Comisiwn Etholiadol yng Nghymru.\nCeisiadau grant a cheisiadau eraill\nMae gwybodaeth sy’n ymwneud ag unrhyw grantiau neu dendrau yng Nghymru yn cael ei chyhoeddi a’i hyrwyddo yn ddwyieithog, a gellir ymgymryd â nhw yn Gymraeg, os dymunir.\nMae digwyddiadau’r Comisiwn Etholiadol yng Nghymru yn cael eu hysbysebu a’u hyrwyddo yn Gymraeg a Saesneg, ac mae darpariaeth Gymraeg ar gael. Yn ychwanegol at hyn, mae gwybodaeth sy’n ymwneud â’r digwyddiadau hyn, yn daflenni, arwyddion, ac ati, yn ddwyieithog.\nCynhwysir safonau llunio polisi yn ein dogfen ‘Asesiadau Effaith ar Gydraddoldeb’. Mae’r ddogfen hon ar gael i bob aelod staff trwy ein mewnrwyd. Mae effaith unrhyw bolisi newydd ar yr iaith Gymraeg yn cael ei mesur trwy weithdrefn yr Asesiad Effaith ar Gydraddoldeb.\nArfer da pellach\nGrŵp Cynghori'r Gymraeg\nMae Grŵp Cynghori'r Gymraeg yn fforwm i drafod materion etholiadol sy’n ymwneud â Chymru a’r iaith Gymraeg. Ei fwriad yw sicrhau bod y Gymraeg yn cael ei thrin yn hafal mewn materion sy’n ymwneud â deddfwriaeth a chanllawiau etholiadol; mae hefyd yn cefnogi ein hymrwymiad i faterion Cymraeg yn y gymuned etholiadol ehangach. Mae’r grŵp yn cynnwys swyddogion cofrestru etholiadol, swyddogion canlyniadau, gweinyddwyr etholiadol, a swyddogion o Lywodraeth Cymru.\nCyfarfu'r grŵp unwaith yn ystod blwyddyn ariannol 2020-21 ar y 15fed o Orffennaf. Un o lwyddiannau Grŵp Cynghori'r Gymraeg oedd creu’r Eirfa Etholiadol, parhawyd i ddefnyddio’r adnodd hwn drwy gydol y flwyddyn ariannol 2020-21. Mae hefyd yn sicrhau bod gwasanaethau etholiadol ar gael yn y Gymraeg, ac eu bod yn cael eu hyrwyddo a’u lledaenu, gan gynnwys ffurflenni a phapurau pleidleisio.\nYn ystod y flwyddyn 2020-21, gwnaethom ddarparu canllawiau Cymraeg ar gyfer etholiadau Seneddol y Senedd a'r Comisiynydd Heddlu a Throsedd; gwnaethom sicrhau bod gwybodaeth berthnasol ar gyfer pleidleiswyr a gweinyddwyr etholiadol gan gynnwys canllawiau ar etholiadau ac adnoddau ymgyrch pleidleisio ar gael yn y Gymraeg ar yr un pryd â'r ddarpariaeth Saesneg gyfatebol, yn unol â'n rhwymedigaethau. Sicrhawyd hefyd bod gwybodaeth am yr etholiadau ar gael yn ddwyieithog ar ein gwefan trwy ddefnyddio toglau iaith hygyrch a chlir ar frig pob tudalen.\nTerminoleg a’r Eirfa Etholiadol\nFel y nodwyd uchod, mae Grŵp Cynghori'r Gymraeg wedi creu’r ‘Eirfa Etholiadol’, sef casgliad o dermau Cymraeg y gellir eu defnyddio gan y gymuned etholiadol gyfan yng Nghymru. Bydd yr Eirfa yn sicrhau bod y rheiny sydd ynghlwm wrth reoli a chynnal etholiadau yng Nghymru yn gallu defnyddio’r un derminoleg mewn dogfennaeth etholiadol, gan sicrhau cysondeb ar draws y wlad.\nEdrych tua’r dyfodol, a’n camau nesaf\nFel a soniwyd uchod, cyflwynwyd Cynllun Gweithredu drafft yn y flwyddyn ariannol 2020-21. Mae’r gwaith i wireddu y Cynllun Gweithredu hwn ynghyd ag argymhellion Comisiynydd y Gymraeg yn mynd rhagddo yn ystod blwyddyn ariannol 2021-22. Rydym yn sefydlu gweithgor gydag aeldoau staff ar draws y sefydliad yn rhan ohono i sicrhau bod y cynllun yn cael ei wireddu. Bydd ein cynydd yn gweithredu y cynllun cydymffurfio yn cael ei fesur. Yn ogystal â hyn byddwn yn penodi perchennog lefel uchaf ar gyfer safonau'r Gymraeg o fewn yr Uwch Dîm.\nSesiynau ymwybyddiaeth iaith a sesiynau cyfarch\nO ganlyniad i bandemig Covid-19 ni lwyddwyd i gynnal sesiynau ymwybyddiaeth iaith yn ystod 2020-21. Fodd bynnag dros y flwyddyn nesaf, mae sesiynau ymwybyddiaeth iaith wedi eu cynllunio, a sesiynau ar sut mae cyfarch rhywun yn Gymraeg. Bydd y sesiynau hyn ar gael i unrhyw aelod staff, gyda’r rheiny sy’n ymdrin â’r cyhoedd yn cael eu hannog i’w mynychu yn enwedig. Mae hyn yn ychwanegol at ddefnyddio’r Gymraeg yn achlysurol wrth gyfathrebu â staff Saesneg eu hiaith (megis trwy eu cyfarch, ffarwelio, ac ati), ac anogaeth i ddefnyddio’r iaith yn y fath fodd ag i goleddu ymwybyddiaeth barhaus ohoni.\nDiweddarwyd ddiwethaf: 24 Medi 2021\nAdolygiad nesaf: 25 Medi 2020


Mae AirTags yn cael eu diweddaru i fersiwn firmware newydd 1.0.276 | Rwy'n dod o mac\nMae AirTags yn cael eu diweddaru i fersiwn firmware newydd 1.0.276\nJordi Gimenez | | Cynhyrchion Apple\nMae ychydig wythnosau wedi mynd heibio ers i Apple ryddhau diweddariad cadarnwedd ar gyfer AirTags ond roedd yna lawer o ddefnyddwyr na chawsant efMae'n ymddangos bod y fersiwn honno a oedd yn rhif 1A276d a fersiwn 1.0.276 A rhywfaint o broblem ac yn olaf, ni chyrhaeddodd yr holl ddefnyddwyr yn y pen draw.\nYn yr achos hwn mae gan y fersiwn newydd yr un rhif â'r un blaenorol, hynny yw, fersiwn firmware 1.0.276 felly bydd yn anodd gwybod a ydym wedi diweddaru o'r blaen pryd y bydd y fersiwn newydd wedi'i gosod ar yr AirTag.\nRoedd y gwelliannau a gynhwyswyd yn y fersiwn honno yn gysylltiedig â'r modd coll ac mae'n ymddangos yn yr achos hwn eu bod yn debyg ac yn gysylltiedig â'r modd hwn. Nid yw'n hysbys pam na ryddhaodd Apple y fersiwn newydd i bawb o'r diwedd ond nawr mae'n ymddangos y bydd yn cyrraedd y byd i gyd.\nSut i wirio a yw ein AirTag yn gyfredol?\nEfallai bod y dasg yn ymddangos yn gymhleth ond does dim byd pellach o realiti yn yr achos hwn mae'n rhaid i ni ddefnyddio'r iPhone ar ei gyfer ac rydyn ni'n mynd i ddangos i chi sut i wneud hynny. Y peth cyntaf sy'n rhaid i ni ei wneud yw nodi'r cais Chwilio. Nawr unwaith y byddwn y tu mewn i'r cymhwysiad Chwilio ar y gwaelod rydym yn dod o hyd i sawl bwydlen ac mae'n rhaid i ni glicio ar «Gwrthrychau». Ar ôl i ni glicio yn syml mae'n rhaid i ni gyffwrdd â'r enw rydyn ni wedi'i roi i'n AirTag ac yno eto byddwn ni'n clicio ar yr enw Ar y brig, fe welwch sut mae rhif cyfresol a firmware eich AirTag yn ymddangos.\nYn fy achos personol, gallaf ddweud hynny Mae'r diweddariad wedi'i osod eisoes, nid wyf yn gwybod ai o'r amser arall neu o hyn ond rwyf eisoes yn 1.0.276. Mae'r nodweddion newydd hefyd yn cynnwys addasiad i'r cyfnod o amser y mae AirTags yn ei gymryd i chwarae'r rhybudd clywadwy ar ôl cael eu gwahanu oddi wrth eu perchennog yn ogystal â gwelliannau preifatrwydd. Ar y llaw arall, mae cwmni Cupertino wedi cadarnhau ei fod yn gweithio ar raglen Android a fydd yn canfod AirTags ac ategolion eraill sydd wedi'u galluogi ar gyfer «Chwilio».\nA gafodd eich AirTag ei ddiweddaru?\nLlwybr llawn i'r erthygl: Rwy'n dod o mac » Cynhyrchion Apple » Mae AirTags yn cael eu diweddaru i fersiwn firmware newydd 1.0.276\nMae gwerthwyr afal yn symud am AirPods\nByddai'r Mac Pro yn un o'r timau i adnewyddu eleni


1. Am 10:42 ar 4 Mai 2007, ysgrifennodd Sian:\nWedi mwynhau rhaglen a blog neithiwr yn fawr ond pawb yn gorfod rhedeg i gyrraedd yr ysgol mewn amser o'r herwydd! Llongyfarchiadau.\n2. Am 11:02 ar 4 Mai 2007, ysgrifennodd Bedd Gelert:\nFydd yna 'Rainbow Coalition' ? Beth fydd Rhodri yn gwneud ? Nid yw e yn 'saff' eto..\n3. Am 11:14 ar 4 Mai 2007, ysgrifennodd Dylan Llyr:\nDiolch o galon am hwn, Vaughan. Heb adael sylw hyd yma dw i'm yn meddwl ond dw i wedi darllen pob un gair yn awchus, gan gynnwys y sylwadau i gyd. Cyfraniad pwysig iawn i'r drafodaeth lle does dim byd o gwbl wedi bodoli o'r blaen (ac mae'n Gymraeg hefyd, sy'n wych)\nGwerthfawrogi'n fawr iawn iawn. A dyma obaith y bydd y blog yn parhau'n gyson o hyn ymlaen hefyd! "A political blog is not just for elections", neu rhywbeth. Siwr bod rhywun doeth wedi dweud hynny rhyw bryd.


Rhad ac am ddim Dating merched | Dating "Dating merched"\nRhad ac am ddim Dating merched | Dating «Dating merched»\nModern, yn hawdd-mynd, yn agored, yn addysgedig (graddiodd o’r tair prifysgol), oedd bob amser yn cyflawni mewn bywyd, duwiol, cariadus plant. Caru y cysur o gartref. llawen, siriol optimist, coginio da, fel gorchymyn, yn gwrthdaro, ond ni all sefyll pan fydd yr ymennydd yn dechrau i ail-addysgu, yn newid, yn pennu, ac ati. Dyn nid ar ffurf ond yn cynnwys. Fel fi, yn hapus am byth annormal, kafousia ddyddiau ei bywyd, cael synnwyr digrifwch. Ymddiriedolaeth i mi — y cawl yn bendant fod. Yn oer, yn real, yn ddidwyll cawl. yr wyf yn Awyddus i ddod o hyd dyn, a bydd i mi yn y lle cyntaf ar ôl i Dduw. Yn bwysicach, yr oedd yn ddyn ym mhob ffordd. Nid mewn geiriau ond mewn gweithredoedd, fel y gall yr wyf otlupit ef am yr holl flynyddoedd o unigrwydd, yr wyf yn weddw, fi angen ddyn cryf, annibynnol, nid aur cloddiwr, un a allai fod y pennaeth y teulu ac nid y dibynnol. Yn teimlo yn ifanc, egnïol, ewch gyda grŵp i y mynyddoedd i fwynhau natur, wrth eu bodd yn canu, rwy’n canu yn y côr, cariad gwneud ffrindiau yn y cartref. Rwyf wrth fy modd anifeiliaid a chathod a chŵn. Fath, gweddus, ‘ n giwt, yn rwsia. Am ddyn fy cysgodi rhag y stormydd bywyd, a byddaf yn dysgu sut i goginio ei hoff brydau. Ie, yr wyf yn falch. Ydw, dw i’n genfigennus. Ie, gwrthryfelgar. Ydw, dw i’n ystyfnig. Ydw, dw i’n ystyfnig, yn niweidiol iawn. Ie, bwriadol.\nYdw, rwyf yn cadw fy teimladau y tu mewn.\nYdw, yr wyf\nDewch ar, yn edrych. Weithiau dwi’n dawel, ond gwyllt yno, weithiau bydd yn dawel, weithiau yn angerddol. Weithiau, yr wyf yn growl yn hoffi i hela anifeiliaid, ond nid wyf yn brathu, yn credu i mi. Natur greadigol. Wedi Opera llais. Rwy’n canu, yn ysgrifennu cerddoriaeth. Wedi eu gweithiau creadigol. Yn canu yn y deml.\nY prif cymorth mewn bywyd — ffydd. Athro / athrawes. Enwog therapydd lleferydd. Mae hefyd yn seicolegydd, yr athro saesneg a cherddoriaeth. Cariad Rwsia a rwsia cerddoriaeth, a llenyddiaeth glasurol a hanes. Da iawn, yn agored, yn gyflym i faddau, yn ceisio budd-daliadau yn y berthynas. Rwyf wrth fy modd y plant, mae fy merch ac eraill. Yn chwilio am ddyn, ei dim ond i ddod yn ei wraig. Angen yn garedig, deallus, yn sylwgar ac yn dyner ddyn, yn agored ac yn amyneddgar, a fydd yn newid, yn ddelfrydol Uniongred, sydd mewn cyflwr o wir yn caru, nid yn yfwr, nid yw treisgar, a fydd yn cael ei fel wal gerrig’, a fydd yn ymddiried ynddo ac a fydd yn gallu dibynnu\n← Sgwrs — sgwrsio ar-lein a fideo cyfarfod\nAm ddim erotic sgwrsio gyda sioe fyw →


Adroddiad Perfformio Blynyddol\nCronfa ddata TAN 8 - Adolygiad o ddatblygiadau ffermydd gwynt\nHafan > Pynciau > Cynllunio > Perfformiad ac Ystadegau > Ffurflenni Monitro Anheddau Mentrau Gwledig Ffurflenni Monitro Anheddau Mentrau Gwledig\nDiweddarwyd 13 Hydref 2015\nBob blwyddyn, rydym yn casglu data ar a yw ceisiadau am anheddau mentrau gwledig wedi’u cymeradwyo neu eu gwrthod.\nMae’r data ar gyfer 2014/15 wedi ei gyhoeddi isod. Mae hyn hefyd yn cynnwys data ar ddatblygu un blaned, y bum yn ei gasglu ers 2013/14.\nRydym hefyd wedi diwygio data anheddau mentrau gwledig ar gyfer 2013/14 i gywiro nifer y ceisiadau cynllunio a roddwyd ac a gymeradwywyd. Mae rhagor o wybodaeth am anheddau mentrau gwledig a datblygiadau un blaned ar gael yn Nodyn Cyngor Technegol (TAN) 6: Cynllunio ar gyfer Cymunedau Gwledig Cynaliadwy.\nFfurflenni Monitro Anheddau Mentrau Gwledig, Gorffennaf 2010 – Mawrth 2011 (Maint ffeil: 51.9KB)\nFfurflenni Monitro Anheddau Mentrau Gwledig, Ebrill 2011 – Mawrth 2012 (Maint ffeil: 40.3KB)\nFfurflenni Monitro Anheddau Mentrau Gwledig, Ebrill 2012 – Mawrth 2013 (Maint ffeil: 39.2KB)\nFfurflenni Monitro Anheddau Mentrau Gwledig, Ebrill 2013 – Mawrth 2014 (Maint ffeil: 85.9KB)\nFfurflenni Monitro Anheddau Mentrau Gwledig, Ebrill 2014 – Mawrth 2015 (Maint ffeil: 206KB)